hotchpotch/miracl-hf-unified huggingface dataset:
มหาวิทยาลัยคีวชู
มหาวิทยาลัยคีวชู (, หรือที่เรียกอย่างย่อว่า , ) เป็นมหาวิทยาลัยรัฐที่ใหญ่ที่สุดบนเกาะคีวชู ตั้งอยู่ในเมืองฟุกุโอกะ จังหวัดฟุกุโอกะ
ปัจจุบันมหาวิทยาลัยคีวชูมี incorporation ทำให้มีความคล่องตัวทางการบริหารการเงิน แต่ก็ยังคงอยู่ภายใต้ Japanese Ministry of Education (Monbukagakusho, or Monkasho) ในบางด้าน
มหาวิทยาลัยมีนักศึกษาต่างชาติลงทะเบียนเรียน 1,292 คน (1 พฤษภาคม พ.ศ. 2551) จัดเป็น 1 ใน 3 มหาวิทยาลัยที่นักศึกษาต่างชาติต้องการเข้าศึกษามากที่สุด (ถัดจากมหาวิทยาลัยโตเกียวและมหาวิทยาลัยโอซากา)
คณะนิติศาสตร์ มหาวิทยาลัยคีวชู เปิดหลักสูตรนิติศาสตรมหาบัณฑิตภาคภาษาอังกฤษเป็นแห่งแรกในญี่ปุ่นเมื่อเดือนตุลาคม พ.ศ. 2537
สามพันโบก
สามพันโบก เป็นแก่งหินหรือกุมภลักษณ์ที่อยู่ใต้ลำน้ำโขง ในอำเภอโพธิ์ไทร จังหวัดอุบลราชธานี เกิดจากแรงน้ำวนกัดเซาะ กลายเป็นแอ่งมากกว่า 3,000 แอ่ง และจะปรากฏให้เห็นในช่วงฤดูแล้งที่น้ำแห้งขอด แก่งหินดังกล่าวก็จะโผล่พ้นน้ำคล้ายภูเขากลางลำน้ำโขง จนชาวบ้านเรียกว่า แกรนแคนยอนน้ำโขง ซึ่งจะปรากฏการณ์นี้จะเกิดขึ้นตั้งแต่ประมาณเดือนตุลาคม - พฤษภาคม ซึ่งหลังจากนั้นจะมีน้ำหลากมาท่วมโบกเหล่านั้นจมหายไปอยู่ใต้แม่น้ำ
จากตัวเมืองอุบลราชธานี วิ่งตามทางหลวงหมายเลข 2050 ผ่านอำเภอตระการพืชผล ไปยังอำเภอโพธิ์ไทร ระยะทางประมาณ 97 กิโลเมตร และเดินทางต่อไปยังบ้านสองคอนเข้าไปในหมู่บ้านอีกประมาณ 3 กิโลเมตร
มีรถทัวร์ปรับอากาศของบริษัท เชิดชัยทัวร์จากกรุงเทพฯ - สองคอน ลงที่สองคอนหลังจากนั้นก็โทรแจ้งให้รีสอร์ทขับรถมารับ (เสียค่าใช้จ่ายแล้วแต่ตกลง) หรือ อาจจะอาศัยโบกรถของชาวบ้านมาลงแถวนั้น
สปีคมายไมนด์
สปีกมายไมนด์ () คืออัลบั้มมิกซ์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ซึ่งรวบรวมเพลงที่ไม่ได้วางจำหน่ายและเพลงพิเศษจากสตูดิโออัลบั้มแรกของเธอ รวมถึงเพลงประกอบภาพยนตร์ที่เธอได้ร้องด้วย
สันนิบาตฮันเซอ
สันนิบาตฮันเซอ () และรู้จักในชื่อ ฮันเซอ () หรือ ฮันซา () ด้วย คือกลุ่มพันธมิตรทางทหารของเมืองการค้าและสมาคมพ่อค้าที่ก่อตั้งขึ้นเพื่อรักษาเอกสิทธิ์ในการค้าขายตามชายฝั่งทะเลของยุโรปเหนือตั้งแต่ทะเลบอลติกไปจนถึงทะเลเหนือ และบนแผ่นดินใหญ่ ในสมัยยุคกลางตอนปลายไปจนถึงสมัยใหม่ตอนต้น (ราวตั้งแต่คริสต์ศตวรรษที่ 13 จนถึง คริสต์ศตวรรษที่ 17) เมืองฮันเซอมีระบบกฎหมายและการป้องกันที่เป็นของตนเองและระบบความช่วยเหลือระหว่างกันและกัน
นักประวัติศาสตร์โดยทั่วไปมักจะบ่งว่าต้นตอของสันนิบาตฮันเซอเริ่มขึ้นเมื่อมีการก่อสร้างลือเบคทางตอนเหนือของเยอรมนีใหม่ในปี ค.ศ. 1159 โดยดยุกเฮนรีเดอะไลออนแห่งแซกโซนี หลังจากที่ยึดบริเวณนี้ได้จากเคานท์อดอล์ฟที่ 2 แห่งโฮลชไตน์
การทดสอบเส้นทางการค้าขายและการถูกปล้นจากโจรสลัดในบริเวณทะเลบอลติกเป็นสิ่งที่เกิดขึ้นมาก่อนหน้านั้นแล้ว แต่การค้าขายในบริเวณนี้ยังไม่อยู่ในระดับที่สำคัญเท่าใดนักมาจนเมื่อมีการก่อตั้งสันนิบาตขึ้น เมืองในเยอรมนีมีอิทธิพลในการค้าขายเพิ่มขึ้นในบริเวณทะเลบอลติกอย่างรวดเร็วในเวลาหนึ่งร้อยปีต่อมา และลือเบคก็กลายมาเป็นเมืองสำคัญของการค้าขายทางทะเลที่เชื่อมบริเวณต่างๆ ในบริเวณทะเลเหนือและบอลติก ในคริสต์ศตวรรษที่ 15 นครรัฐอิสระลือเบ็คก็เป็นเมืองที่รุ่งเรืองที่สุด
[[หมวดหมู่:ประวัติศาสตร์ยุโรป]]
[[หมวดหมู่:ประวัติศาสตร์เยอรมนี]]
[[หมวดหมู่:สันนิบาตฮันเซอ| ]]
[[หมวดหมู่:ประวัติศาสตร์ปรัสเซีย]]
ตระกูลวิสกอนตี
วิสกอนตี () เป็นชื่อตระกูลขุนนางสองตระกูลสำคัญของอิตาลีของยุคกลาง ตระกูลแรกเป็นตระกูลที่อยู่ที่สาธารณรัฐปิซาในกลางคริสต์ศวรรษที่ 12 ที่สร้างความสำคัญในปิซาก่อนที่จะไปรุ่งเรืองในซาร์ดิเนียและกลายเป็นผู้ปกครองของรัฐกัลลูรา (Giudicato of Gallura) ตระกูลวิสกอนตีที่สองเป็นตระกูลที่มีอำนาจอยู่ที่มิลานระหว่างปี ค.ศ. 1277 จนถึงปี ค.ศ. 1447 ความเกี่ยวข้องระหว่างสองตระกูลนี้ยังคงเป็นเรื่องที่ตัองพิสูจน์
อีร์เรเอมปลาซาเบล
อีร์เรเอมปลาซาเบล () คืออัลบั้มอีพีเพลงภาษาสหภาษาของของบียอนเซ่ โนวส์ นักร้องสาวเพลงอาร์แอนด์บีชาวอเมริกัน โดยใช้เพลงภาษาสเปนเป็นหลัก ในตอนแรก เพลงในอีพีนี้จะได้รับการบรรจุในอัลบั้ม "บี'เดย์" ฉบับดีลักซ์ แต่ได้ออกจำหน่ายรูปแบบอัลบั้มอีพีในสหรัฐอเมริกาเมื่อวันที่ 28 สิงหาคม พ.ศ. 2550 ในส่วนของรูปแบบซีดีและดีวีดีได้ออกจำหน่ายในร้านวอล-มาร์ตในเวลาเดียวกัน
คณะครุศาสตร์อุตสาหกรรมและเทคโนโลยี สถาบันเทคโนโลยีพระจอมเกล้าเจ้าคุณทหารลาดกระบัง
คณะครุศาสตร์อุตสาหกรรมและเทคโนโลยี สถาบันเทคโนโลยีพระจอมเกล้าเจ้าคุณทหารลาดกระบัง ก่อตั้งเมื่อวันที่ 10 พฤศจิกายน พ.ศ. 2520 เดิมชื่อว่าคณะครุศาสตร์อุตสาหกรรมและวิทยาศาสตร์ ตอนมาได้เปลี่ยนเป็นคณะครุศาสตร์อุตสหกรรม และก่อนตั้งขึ้นเป็นคณะที่ 3 ของสถาบันเทคโนโลยีพระจอมเกล้าเจ้าคุณทหารลาดกระบัง ปัจจุบันเป็น 1 ใน 7 คณะของสถาบัน เปิดสอนทั้งสิ้น 5 ภาควิชา ประกอบไปด้วยสาขาวิชา ระดับปริญญาเอก 2 สาขาวิชา ปริญญาโท 13 สาขาวิชา ปริญญาตรี 7 สาขาวิชา
มิสยูมัช
"มิสยูมัช" () เป็นซิงเกิลแรกจากอัลบั้มของนักร้องเพลงอาร์แอนด์บี-ป็อปชาวอเมริกัน เจเน็ต แจ็กสัน ในผลงานอัลบั้มชุดที่ 4 ชุด "Janet Jackson's Rhythm Nation 1814" (1989) เพลงเขียนและโปรดิวซ์โดยจิมมี แจมและเทอร์รี ลูวิส
จักรพรรดิคอนราดที่ 2 แห่งจักรวรรดิโรมันอันศักดิ์สิทธิ์
สมเด็จพระจักรพรรดิคอนราดที่ 2 แห่งโรมันอันศักดิ์สิทธิ์ () (ราว ค.ศ. 990 - 4 มิถุนายน ค.ศ. 1039) คอนราดทรงเป็นบุตรของไฮนริคแห่งเสปเยอร์ขุนนางขั้นรองในฟรังโคเนียและอเดลเลดแห่งอัลซาซ ซึ่งทำให้ทรงได้รับฐานันดรศักดิ์เป็นเคานท์แห่งสเปเยอร์ และ เวิร์มส์เมื่อยังทรงเป็นทารกเมื่อไฮนริคแห่งเสปเยอร์เสียชีวิตเมื่อมีอายุได้เพียง 20 ปี เมื่อเจริญพระชันษาขึ้นพระองค์ก็ทรงเป็นที่รู้จักไกลออกไปจากบริเวณสเปเยอร์และเวิร์มส์ ฉะนั้นเมื่อสายแซกโซนีสิ้นสุดลงและตำแหน่งพรินซ์อีเล็คเตอร์แห่งราชอาณาจักรเยอรมนีว่างลง คอนราดก็ได้รับเลือกให้เป็นกษัตริย์แห่งเยอรมนีในปี ค.ศ. 1024 เมื่อพระชนมายุได้ 34 พรรษา และได้ทรงทำพิธีบรมราชาภิเษกเป็นจักรพรรดิแห่งจักรวรรดิโรมันอันศักดิ์สิทธิ์เมื่อวันที่ 26 มีนาคม ค.ศ. 1027 และทรงเป็นจักรพรรดิพระองค์แรกของสี่พระองค์จากราชวงศ์ซาเลียน (Salian Dynasty)
รายพระนามพระมหากษัตริย์เยอรมนี
รายพระนามกษัตริย์และจักรพรรดิเยอรมนี () รายพระนามข้างล่างเป็นพระนามของพระมหากษัตริย์และจักรพรรดิที่ปกครองเยอรมนีตั้งแต่การแยกตัวมาเป็นราชอาณาจักรแฟรงค์ตะวันออก ในปี ค.ศ. 843 จนกระทั่งการสิ้นสุดระบอบราชาธิปไตยในปี ค.ศ. 1918
หมายเหตุ: พระนามจักรพรรดิเป็นอักษรตัวหนา
ระหว่างสมัยไร้กษัตริย์ (interregnum) อำนาจการปกครองตกไปอยู่ภายใต้อำนาจของวิคคาร์— พรินซ์อีเล็คเตอร์แห่งแซกโซนีในฐานะ “เคาน์พาลาไทน์แห่งแซกโซนี” ปกครองเยอรมนีทางตอนเหนือ และ อีเล็คเตอร์พาลาไทน์ ในฐานะ “เคาน์พาลาไทน์แห่งไรน์” ปกครองเยอรมนีทางตอนใต้ ความสับสนของอำนาจของอีเล็คเตอร์พาลาไทน์ระหว่างสงครามสามสิบปีที่นำไปสู่ความสับสนว่าผู้ใดเป็นผู้มีอำนาจที่แท้จริงในปลายสมัยของจักรวรรดิ
หลังจากการยุบราชบัลลังก์เยอรมนีในปี ค.ศ. 1918 แล้วประมุขของโฮเฮนโซลเลิร์นก็อ้างสิทธิในราชบัลลังก์ปรัสเซียและเยอรมนี คำอ้างเหล่านี้ไม่สามารถแยกจากกันได้ตามรัฐธรรมนูญของจักรวรรดิเยอรมนีที่ระบุว่าผู้ใดที่เป็นจักรพรรดิปรัสเซียผู้นั้นก็เป็นจักรพรรดิเยอรมนีด้วย
อินวินซิเบิล (อัลบั้มไมเคิล แจ็กสัน)
อินวินซิเบิล () คือสตูดิโออัลบั้มที่ 10 และสตูดิโออัลบั้มชุดสุดท้ายของไมเคิล แจ็กสัน ออกขายเมื่อ 30 ตุลาคม ค.ศ. 2001 หกปีหลังจากอัลบั้ม "" และเป็นอัลบั้มเพลงใหม่ทั้งหมดหลังอัลบั้มชุด "เดอเจอรัส" ในปี 1991 อัลบั้มที่ออกวางขายมีหน้าปกหลายสีคือ แดง เขียว ส้ม น้ำเงิน และเงิน อัลบั้มนี้ขายได้ราว 8 ถึง 10 ล้านชุดทั่วโลก
เรสเซิลเมเนีย ครั้งที่ 24
เรสเซิลมาเนีย XXIV จัดเป็นรายการ Pay Per View ครั้งที่ 24 ของWrestleMania ที่เป็นศึกที่ยิ่งใหญ่ที่สุดของ WWE โดยจัดขึ้นเมื่อวันที่ 30 มีนาคม 2008 โดยเป็นศึกที่รวมการแสดงนักมวยปล้ำแต่ละค่ายของ WWE เอาไว้ทั้งหมด โดยก่อนเริ่มศึกได้มีการร้องเพลง America the Beautiful ก่อนที่จะเริ่มรายการอีกด้วย
เรสเซิลมาเนีย ครั้งนี้เป็นครั้งที่ 2 ด้วยกันที่ไม่ได้จัดในสนามกีฬาในร่ม แต่จัดในสนามกีฬากลางแจ้ง โดยมีผู้ซื้อบัตรเขามาชมศึกนี้ถึง 74,635 คน ถือว่าเป็นสถิติใหม่ของสนาม ซิตรัส โบวล์ สเตเดียม ที่ไปจัดอีกด้วย โดยมียอดการสั่งซื้อรายการที่ 1,058,000 ก๊อปปี้ โดยศึกนี้สร้างรายได้ให้สมาคม เวิลด์เรสต์ลิงเอ็นเตอร์เทนเมนต์ เป็นจำนวนเงิน 51.1 ล้านเหรียญดอลล่าร์สหรัฐ โดยแบ่งเป็นเงินจากการขายตั๋ว 5.85 ล้านดอลล่าร์สหรัฐ และแบ่งจ่ายเป็นเงินโบนัสที่นักมวยปล้ำได้รับ ค่าอุปกรณ์ต่างๆ เป็นจำนวนเงินอีกประมาณ 25 ล้านดอลล่าร์สหรัฐ รวมกำไรทั้งสิ้นประมาณ 21 ล้านดอลล่าร์สหรัฐ
ในช่วงต้นปี วินซ์ แม็กแมน ได้ออกมาพูดกับ ริก แฟลร์ ว่า ถ้าในการปล้ำครั้งต่อไป ริก แฟลร์ แพ้ ริก แฟลร์ จะต้องออกจาก WWE ทันที จากนั้น วินซ์ก็จัดแมตช์การปล้ำต่างๆนานาให้ริก แต่ริกก็ยังสามารถเอาตัวรอดชนะมาได้ จนในศึก เรสเซิลเมเนีย ครั้งที่ 24 ริก แฟลร์ แชมป์โลก 16 สมัยที่ยิ่งใหญ่ตลอดกาล จะต้องเจอกับ ชอว์น ไมเคิลส์
ในรายการ รอว์ มีการคัดเลือกนักมวยปล้ำจากรอว์ ไปปล้ำกติกา Money In The Bank จำนวน 7 คน โดยมีผู้เข้าร่วมทั้งหมด 7 คน โดยผู้ชนะจะสามารถท้าชิงแชมป์อะไร ที่ไหน เมื่อไหร่ เวลาใดก็ได้
ด้านของ บิ๊กโชว์ ซึ่งได้ท้ากับนักมวยชื่อดัง ฟลอยด์ เมย์เวทเธอร์ จูเนียร์‎ เจอกัน ในศึก เรสเซิลเมเนีย ครั้งที่ 24 ในแมตช์การปล้ำไม่มีกฎกติกาหรือไม่มีการจับแพ้ฟาวล์
ด้านของ เอดจ์ ซึ่งในศึก รอยัลรัมเบิล (2008) เอดจ์ต้องป้องกันแชมป์กับอดีตเพื่อนรัก เรย์ มิสเตริโอ ซึ่งเป็นผู้ชนะจากแมตซ์ Beat the clock Challenge แต่เอดจ์ก็ยังสามารถป้องกันแชมป์เอาไว้ได้จากการช่วยเหลือของวิคกี ส่งผลให้เรย์ต้องพักการปล้ำไปหลายเดือนเลยทีเดียว อย่างไรก็ตาม ดิอันเดอร์เทเกอร์ ซึ่งเป็นผู้ชนะจากแมตช์กรงเหล็ก อิลิมิเนชั่น แชมเบอร์ เพื่อหาผู้ท้าชิงแชมป์โลกเฮฟวี่เวท ในศึก เรสเซิลเมเนีย ก็ได้สิทธิ์ชิงแชมป์โลกกับ เอดจ์ ในศึก เรสเซิลเมเนีย ครั้งที่ 24
ด้านของ จอห์น ซีนา ในศึก รอยัลรัมเบิล (2008) ซีนาได้กลับมาร่วมในแมตช์การปล้ำ รอยัลรัมเบิล ครั้งนี้ ซึ่งเขาสามารถเอาชนะ ทริปเปิล เอช และ บาทิสตา ในรอบ 3 คนสุดท้าย โดยการจับเหวี่ยงจนหมด เขาเป็นผู้ชนะเลิศ รอยัลรัมเบิล ที่ขึ้นมาเป็นคนที่ 30 เช่นเดียวกับ ดิอันเดอร์เทเกอร์ ที่ขึ้นมาเป็นคนที่ 30 เมื่อปี 2007 ต่อมา ในศึก โนเวย์เอาท์ (2008) ซีนาได้ขอท้าชิงแชมป์ WWE ล่วงหน้ากับ แรนดี ออร์ตัน เจ้าของตำแหน่ง สุดท้ายซีนาก็ไม่สามารถคว้าแชมป์ WWE กลับคืนมาได้ ซึ่งในคืนเดียวกัน ทริปเปิล เอช ได้เอาชนะในแมตช์อิลิมิเนชั่น แชมเบอร์ และได้สิทธิ์ไปชิงแชมป์ WWE กับ จอห์น ซีนา และ แรนดี ออร์ตัน ในศึก เรสเซิลเมเนีย ครั้งที่ 24
กลดดาราจักร
กลดดาราจักร () หมายถึงบริเวณหนึ่งของดาราจักรที่มีรูปร่างค่อนข้างเป็นทรงกลม ขยายตัวออกมาจากส่วนหลักของดาราจักรที่มองเห็นได้ชัดเจน ห่อหุ้มดาราจักรเอาไว้ แต่ไม่ได้เคลื่อนที่ในแบบเดียวกับดาราจักร สามารถหมายถึงส่วนประกอบต่างๆ ที่มีคุณสมบัติคล้ายคลึงกัน ดังต่อไปนี้คือในดาราจักรชนิดก้นหอย ส่วนหลักของดาราจักรกับส่วนที่เป็นกลดจะสามารถมองเห็นแยกจากกันอย่างชัดเจน คือส่วนที่เป็นทรงกลมแยกตัวออกมาจากส่วนที่เป็นระนาบดาราจักร แต่สำหรับดาราจักรชนิดรี การแยกแยะระหว่างส่วนที่เป็นดาราจักรกับส่วนที่กลดค่อนข้างทำได้ยาก
แรงไทดัล
แรงไทดัล () เป็นผลกระทบทุติยภูมิที่เกิดจากแรงโน้มถ่วง และเป็นส่วนสำคัญที่ทำให้เกิดปรากฏการณ์น้ำขึ้นน้ำลง แรงนี้เกิดขึ้นจากแรงโน้มถ่วงของวัตถุหนึ่งที่กระทำต่ออีกวัตถุหนึ่งอย่างไม่สม่ำเสมอกันตลอดแนวเส้นผ่านศูนย์กลาง ด้านที่อยู่ใกล้กับวัตถุที่สองมากกว่าจึงได้รับแรงดึงดูดที่มากกว่า ขณะที่ด้านตรงกันข้ามจะถูกแรงดึงดูดน้อยกว่า
เมื่อวัตถุหนึ่ง (วัตถุ ก) ถูกกระทำโดยแรงโน้มถ่วงจากวัตถุอีกชิ้นหนึ่ง (วัตถุ ข) สนามแรงโน้มถ่วงจะมีความแปรปรวนอย่างมีนัยสำคัญบนวัตถุ ก ระหว่างด้านที่วัตถุประจันหน้ากับวัตถุ ข กับอีกด้านหนึ่งที่อยู่ไกลออกไป แผนภาพด้านข้างนี้แสดงให้เห็นแรงกระทำจากแรงโน้มถ่วงที่แตกต่างกันที่เกิดขึ้นบนวัตถุทรงกลม ก อันเกิดจากแรงของวัตถุ ข ซึ่งทำให้เกิดแรงดึงระหว่างวัตถุทั้งสอง หากแรงมีขนาดสูงมากอาจทำให้วัตถุมีรูปร่างบิดเบี้ยวไป หรือกรณีสุดโต่งคือวัตถุอาจฉีกขาดออกจากกันได้ ขีดจำกัดโรเช คือระยะห่างระหว่างดาวเคราะห์ที่ปรากฏการณ์ไทดัลสามารถทำให้วัตถุฉีกขาดออกเป็นเสี่ยงๆ เนื่องจากความแตกต่างอย่างมากของสนามแรงโน้มถ่วงจากดาวเคราะห์จนสามารถเอาชนะแรงดึงดูดระหว่างชิ้นส่วนของวัตถุ แรงดึงชนิดนี้จะไม่เกิดขึ้นถ้าสนามแรงโน้มถ่วงมีลักษณะสม่ำเสมอ เพราะสนามที่สม่ำเสมอนี้จะทำให้วัตถุทั้งชิ้นเคลื่อนที่ไปในทิศทางและในอัตราความเร็วเท่าๆ กัน
ดุมดาราจักร
ในทางดาราศาสตร์ ดุมดาราจักร () คือส่วนที่มีดาวฤกษ์เกาะกลุ่มกันอยู่อย่างหนาแน่นที่สุดในดาราจักร มักใช้ในความหมายถึงกลุ่มดาวฤกษ์ใจกลางดาราจักรที่พบในดาราจักรชนิดก้นหอยโดยส่วนใหญ่ แต่เดิมเคยเชื่อกันว่าดุมดาราจักรนี้เป็นดาราจักรชนิดรีที่มีจานดาวฤกษ์อยู่รอบๆ แต่จากภาพถ่ายความละเอียดสูงโดยกล้องโทรทรรศน์อวกาศฮับเบิลได้เผยให้ทราบว่า ดุมดาราจักรจำนวนมากมีคุณลักษณะที่คล้ายคลึงกับดาราจักรชนิดก้นหอยมากกว่า ในปัจจุบันนี้เชื่อกันว่า มีดุมดาราจักรอยู่อย่างน้อย 2 ชนิด คือชนิดที่มีลักษณะเหมือนดาราจักรชนิดรี กับชนิดที่มีลักษณะเหมือนดาราจักรชนิดก้นหอย
ดุมดาราจักรแบบดั้งเดิม ("classical bulge") จะมีลักษณะคล้ายดาราจักรชนิดรี มักประกอบด้วยดาวฤกษ์ชนิดดารากร 2 ซึ่งเก่าแก่กว่า และมีสีค่อนไปทางแดง การเคลื่อนที่ของดาวฤกษ์ในดุมชนิดนี้มักเป็นไปแบบไม่เป็นระเบียบ ส่วนดุมดาราจักรที่มีลักษณะคล้ายดาราจักรชนิดก้นหอยจะมีอยู่เป็นจำนวนมากกว่า และจะเรียกว่า "pseudobulges" หรือ "disky-bulges" ดาวฤกษ์จะเคลื่อนที่แบบเป็นระเบียบไปตามทิศทางของระนาบดาราจักรหรือแผ่นจานดาราจักรด้านนอก
แบล็กออร์ไวต์
"แบล็กออร์ไวต์" () เป็นซิงเกิลแรกจากอัลบั้ม "เดนเจอรัส" ของไมเคิล แจ็กสัน ออกจำหน่ายเมื่อเดือนพฤศจิกายน พ.ศ. 2534 ถือเป็นซิงเกิลเพลงร็อกที่ขายดีที่สุดในคริสต์ทศวรรษ 1990 "แบล็กออร์ไวต์" มีส่วนผสมแนวเพลงฮาร์ดร็อก แดนซ์และแร็ป แต่โดยพื้นฐานเป็นฮาร์ดร็อกเหมือนอย่างเพลง "บีตอิต"
เพลงประพันธ์และเรียบเรียงโดยแจ็กสัน กับท่อนแร็ปที่เขียนโดยบิลล์ บอตเทรลล์ เป็นเพลงที่มีเนื้อหาเพื่อสร้างเสริมความเป็นหนึ่งเดียวของชาติพันธุ์ โดยมีท่อนริฟฟ์ นำมาจากเพลง "Hurts So Good" ของจอห์น เมลเลนแคมป์ โดยได้สแลชมือกีตาร์และบิลล์ บอตเทรลล์มาช่วย
เพลงนี้ติดอันดับ 1 ในชาร์ต "บิลบอร์ดฮอต 100" และ "ยูเคซิงเกิลส์ชาร์ต" และอีก 18 ประเทศทั่วโลก
ดับเบิลยูดับเบิลยูอี ซูเปอร์สตาร์
WWE Superstars เป็นรายการโทรทัศน์ที่เกี่ยวกับมวยปล้ำอาชีพ ของ World Wrestling Entertainment (WWE) โดยออกอากาศทุกวันพฤหัสบดี ทาง WGN America ซึ่งเริ่มออกอากาศตั้งแต่วันที่ 16 เมษายน พ.ศ. 2552 โดยทางรายการจะนำเสนอแมตช์การปล้ำจากนักมวยปล้ำทั้ง 2 รายการ คือ รอว์ และสแมคดาวน์
เพลงธีมสำหรับ WWE Superstars คือ"Invincible"โดย Adelitas Way. [1] WWE Superstars ปัจจุบันใช้กันตั้งทางเข้าสากล WWE ที่ยังใช้อยู่ในปัจจุบันสำหรับ WWE ของอื่น ๆ รายการหลักโทรทัศน์ Raw, NXT, และ SmackDown ถึงแม้ว่า WWE ส่งเสริมชุดเป็นรายการโทรทัศน์ที่จะเกิดขึ้นในช่วงหนึ่งคืนในความเป็นจริงตรงกับที่กำหนดไว้สำหรับเหตุการณ์ที่บันทึกเทปไว้ก่อนวันออกอากาศ จับคู่เหล่านี้จะบันทึกเทปในระหว่าง Raw และเหตุการณ์ SmackDown ในวันจันทร์และวันอังคารตามลำดับและจะออกอากาศแล้วทุกวันพฤหัสบดีระหว่าง Superstars. เป็นผลให้การแสดงคุณสมบัติความเห็นตราสินค้าเฉพาะตลอดการแสดงที่เป็นแบรนด์ของแต่ละการแสดงความเห็นตามประกาศ โดยเฉพาะตรงกับการแสดงของพวกเขา นอกจากนี้สีของเชือกเปลี่ยนแปลงขึ้นอยู่กับแบรนด์ที่เป็นมวยปล้ำ สีของเชือกแหวนจะเป็นสีน้ำเงินสำหรับ SmackDown, สีขาว (สีแดงเดิม) สำหรับ Raw และมีสีเทาในระหว่างการแข่งขันของแบรนด์ ECW สิ้นลมขณะนี้
นอกจากจะมีการออกอากาศในประเทศสหรัฐอเมริกาใน WGN America WWE Superstars ยังได้ออกอากาศยังต่างประเทศ
มายซิมส์ เรซซิ่ง
มายซิมส์ เรซซิ่ง คือ วิดีโอเกม แนวขับรถ พัฒนาโดย อิเลคโทรนิค อาร์ต และผลิตภายใต้ตราซิมส์ และเป็นหนึ่งในเกมชุดเดอะซิมส์อีกด้วย เกมนี้ได้จัดจำหน่ายในวันที่ 9 มิถุนายน พ.ศ. 2552 จำหน่ายในรูปแบบ นินเทนโด ดีเอส และ วี
ตัวเกมนี้จะคล้ายคลึงกับเกม มาริโอ คาร์ท ตัวเกมนี้มีสิ่งใหม่ๆเข้ามามากมาย อีกทั้งยังมีโหมดเนื้อเรื่องให้เล่นอีกด้วย (ตามแบบต้นฉบับของมายซิมส์) คุณสามารถปรับแต่งตัวละครได้ตามต้องการ และเวลาที่จะขับรถจะใช้ วี รีโหมด เป็นตัวขับเคลื่อนอีกด้วย
ตัวเกมนี้มีตัว เพิ่มความสามารถ (ในเกมมาริโอ คาร์ตจะเรียกว่า "ไอเทม") ซึ่งสามารถจะทำให้เกิดปรากฏการณ์ต่างๆมากมายในเกม ซึ่งมีตัวเพิ่มความสามารถดังนี้:นี่คือรายชื่อตัวละครใน "มายซิมส์ เรซซิ่ง" บน นินเทนโด วี
การล้อมกรุงคอนสแตนติโนเปิล (ค.ศ. 674–678)
การล้อมกรุงคอนสแตนติโนเปิลระหว่าง (ค.ศ. 674-678) หรือ การล้อมกรุงคอนสแตนติโนเปิลโดยชาวอาหรับครั้งแรก () เป็นความขัดแย้งที่เป็นส่วนหนึ่งของสงครามไบแซนไทน์–อาหรับและเป็นการล้อมกรุงคอนสแตนติโนเปิลครั้งหนึ่งในหลายครั้งที่เกิดขึ้น การล้อมครั้งนี้เป็นการต่อสู้ระหว่างจักรวรรดิไบแซนไทน์และฝ่ายจักรวรรดิอุมัยยะฮ์ของอาหรับ มุอาวิยะห์ผู้เรืองอำนาจขึ้นมาเป็นผู้นำจักรวรรดิอาหรับหลังจากสงครามกลางเมืองสงครามฟิตนาครั้งที่ 1 (First Fitna) ส่งลูกชายยาซิดไปล้อมเมืองคอนสแตนติโนเปิลที่อยู่ภายใต้การปกครองของจักรพรรดิคอนสแตนตินที่ 4 ในล้อมเมืองครั้งนี้ฝ่ายอุมัยยะฮ์ไม่สามารถทำลายกำแพงธีโอโดเซียนที่เป็นกำแพงป้องกันเมืองทางฝั่งบอสฟอรัส เพื่อเข้าตีเมืองได้ เมื่อมาถึงฤดูหนาวฝ่ายอาหรับก็ต้องถอยทัพลึกเข้าไปบนแผ่นดินใหญ่ราว 80 ไมล์จากตัวเมือง
ก่อนหน้าที่จะล้อมเมืองผู้ลี้ภัยคริสเตียนชาวซีเรียชื่อคาลลินคอสแห่งเฮลิโอโพลิสประดิษฐ์อาวุธใหม่ที่มีประสิทธิภาพให้แก่จักรวรรดิไบแซนไทน์ ที่มารู้จักกันว่า “ปืนไฟกรีก” (Greek fire) ในปี ค.ศ. 677 ราชนาวีของไบแซนไทน์ก็ใช้อาวุธนี้ในการทำลายกองเรือของฝ่ายอุมัยยะฮ์อย่างย่อยยับในทะเลมาร์มารา ที่เป็นผลทำให้ฝ่ายอุมัยยะฮ์ยุติการล้อมเมืองในปี ค.ศ. 678 ชัยชนะครั้งนี้เป็นการหยุดยั้งการขยายอำนาจของอุมัยยะฮ์เข้ามาในยุโรปเป็นเวลาเกือบสามสิบปี แม้ว่าฝ่ายอาหรับจะไม่ได้รับความพ่ายแพ้อย่างสิ้นเชิงมาจนกระทั่งในการล้อมกรุงคอนสแตนติโนเปิลครั้งที่สอง ระหว่างปี ค.ศ. 717-718
การพ่ายแพ้ของฝ่ายอาหรับมีสาเหตุสองประการ: ประการแรกเพราะการไม่สามารถทำลายระบบป้องกันของเมืองได้ และประการที่สองคือสภาพอากาศระหว่างฤดูหนาว ชัยชนะทางทะเลของไบแซนไทน์ทำให้คอนสแตนติโนเปิลยังคงสามารถได้รับเสบียงและกองหนุนทางทะเลได้ ขณะเดียวกันฝ่ายอาหรับก็ประสบกับความอดอยากระหว่างฤดูหนาว
มาร์กาเรต บราวน์
มาร์กาเรต บราวน์ () (สกุลเดิม โทบิน) (18 กรกฎาคม ค.ศ. 1867 - 26 ตุลาคม ค.ศ. 1932) เป็นที่รู้จักในชื่อแมกกี บราวน์, มอลลี บราวน์ หรือมอลลี บราวน์ผู้ไม่มีวันจม เป็นคนดังในสังคม นักกิจกรรม มีชื่อเสียงจากการเป็นหนึ่งในผู้รอดชีวิตในการจมของเรืออาร์เอ็มเอส ไททานิก เธอเป็นที่โด่งดังหลังเสียชีวิตแล้วในฐานะ มอลลี บราวน์ ผู้ไม่มีวันจม แต่เพื่อนของเธอจะเรียกเธอว่าแมกกี ในช่วงที่เธอยังมีชีวิตอยู่มากกว่า
เรื่องราวของเธอถูกนำไปสร้างเป็นภาพยนตร์เรื่อง "The Unsinkable Molly Brown" (1964) แสดงโดยเดบบี เรย์โนลส์
ดาราจักรแคระชนิดรี
ดาราจักรแคระชนิดรี (; หรือเรียกย่อว่า dE) เป็นดาราจักรชนิดรีที่มีขนาดเล็กกว่าดาราจักรอื่นๆ มาก จัดเป็นประเภท "dE" ถือเป็นชนิดของกลุ่มและกระจุกดาราจักรที่พบได้ทั่วไป และมักอยู่กับดาราจักรอื่นใกล้เคียงในลักษณะดาราจักรคู่
หนึ่งในดาราจักรแคระชนิดรีที่อยู่ใกล้กับดาราจักรของเรามากที่สุดคือ เมสสิเยร์ 110 (หรือรู้จักอีกชื่อว่า NGC205) เป็นดาราจักรบริวารของดาราจักรแอนดรอเมดา ค้นพบโดยนักล่าดาวหางชาวฝรั่งเศสชื่อ ชาลส์ เมสสิเยร์ ในปี ค.ศ. 1773 และเป็นดาราจักรแคระเพียงแห่งเดียวที่รู้จักตราบจนกระทั่งถึงปี ค.ศ. 1944 วอลเตอร์ บาดี (Walter Baade) จึงได้ตรวจยืนยันว่า ดาราจักร NGC147 และ NGC185 เป็นดาราจักรสมาชิกในกลุ่มท้องถิ่นด้วยการแยกแยะดาวแต่ละดวงในดาราจักรเหล่านั้น วิธีการแยกแยะดาวฤกษ์ถือเป็นวิธีเดียวที่เป็นไปได้ เพราะดาราจักรแคระชนิด dE เหล่านี้อยู่ใกล้กับทางช้างเผือกมาก นอกเหนือจากเหล่าดาราจักรแคระที่เป็นดาราจักรบริวารของแอนดรอเมดาในกลุ่มท้องถิ่นแล้ว ก็ยังไม่มีการค้นพบดาราจักรแคระชนิดรีนี้ในที่อื่นใดอีก จนถึงคริสต์ทศวรรษ 1950 จึงมีการค้นพบดาราจักรแคระชนิดรีเพิ่มเติมในกระจุกดาราจักร Fornax และกระจุกดาราจักรหญิงสาวที่อยู่ใกล้เคียง
ทะเลมาร์มะรา
ทะเลมาร์มะรา หรือ ทะเลมาร์โมรา (; ; ) เป็นทะเลที่เชื่อมระหว่างทะเลดำกับทะเลอีเจียน ซึ่งแยกตุรกีในทวีปเอเชียจากตุรกีในทวีปยุโรป ทางตอนเหนือช่องแคบบอสฟอรัสเชื่อมกับทะเลดำ ทางตอนใต้ช่องแคบดาร์ดาเนลส์เชื่อมกับทะเลอีเจียน ทะเลมาร์มะรามีเนื้อที่ทั้งหมด 11,350 ตารางกิโลเมตร และจุดที่ลึกที่สุดลึก 1,370 เมตร
โอเมกาคนครึ่งม้า
โอเมกาคนครึ่งม้า (; หรือ เอ็นจีซี 5139) เป็นกระจุกดาวทรงกลมที่พบเห็นอยู่ในบริเวณกลุ่มดาวคนครึ่งม้า ค้นพบโดย เอ็ดมันด์ ฮัลเลย์ เมื่อ ค.ศ. 1677 ซึ่งในเบื้องแรกบันทึกมันเอาไว้ว่าเป็นเนบิวลา ก่อนหน้านี้ โอเมกาคนครึ่งม้าเคยถูกบันทึกอยู่ในรายชื่อดาวฤกษ์ของทอเลมีก่อนหน้านี้ 2000 ปี ในรายชื่อวัตถุทางดาราศาสตร์ของ ลาซายล์ ได้รวบรวมเอาไว้ในหมายเลข I.5 ผู้แรกที่ค้นพบว่ามันคือกระจุกดาวทรงกลม ได้แก่นักดาราศาสตร์ชาวอังกฤษ จอห์น วิลเลียม เฮอร์เชล ในราวคริสต์ทศวรรษ 1830
กระจุกดาวโอเมกาคนครึ่งม้าโคจรอยู่รอบๆ ดาราจักรทางช้างเผือกของเรา ถือเป็นหนึ่งในกระจุกดาวทรงกลมจำนวนไม่มากนักที่สามารถมองเห็นได้ด้วยตาเปล่า เป็นกระจุกดาวที่เกี่ยวข้องกับทางช้างเผือกที่ทั้งใหญ่ที่สุดและสว่างที่สุด ตั้งอยู่ห่างจากโลกประมาณ 15,800 ปีแสง (4,850 พาร์เซก) ประกอบด้วยดาวฤกษ์ชนิดดารากร 2 จำนวนหลายล้านดวง ในใจกลางของกระจุกดาวมีดาวฤกษ์อยู่หนาแน่นมาก ประมาณว่าดาวฤกษ์แต่ละดวงในบริเวณใจกลางตั้งอยู่ห่างกันเพียงประมาณ 0.1 ปีแสงเท่านั้น อายุโดยประมาณของกระจุกดาวนี้คือ 12,000 ล้านปี
จักรพรรดิไฮน์ริชที่ 3 แห่งจักรวรรดิโรมันอันศักดิ์สิทธิ์
จักรพรรดิไฮน์ริชที่ 3 แห่งจักรวรรดิโรมันอันศักดิ์สิทธิ์ () (29 ตุลาคม ค.ศ. 1017 - 5 ตุลาคม ค.ศ. 1056) เป็นจักรพรรดิโรมันอันศักดิ์สิทธิ์แห่งราชวงศ์ซาเลียน ผู้ทรงครองราชบัลลังก์ระหว่างปี ค.ศ. 1046 จนเสด็จสวรรคตเมื่อวันที่ 5 ตุลาคม ค.ศ. 1056 พระองค์เป็นพระราชโอรสพระองค์ใหญ่ในจักรพรรดิคอนรัดที่ 2 แห่งจักรวรรดิโรมันอันศักดิ์สิทธิ์ และ กีเซลาแห่งชวาเบีย ไฮนริคได้รับการแต่งตั้งให้เป็นดยุกแห่งบาวาเรียในปี ค.ศ. 1026 หลังจากการเสียชีวิตของไฮน์ริชที่ 5 ดยุกแห่งบาวาเรีย เมื่อวันอีสเตอร์ ค.ศ. 1028 เมื่อคอนราดก็ได้เข้าพิธีราชาภิเษกเป็นจักรพรรดิแห่งจักรวรรดิโรมันอันศักดิ์สิทธิ์ ไฮน์ริชได้รับก็เลือกให้เป็นพระมหากษัตริย์แห่งเยอรมนีและได้รับการสวมมงกุฎที่ มหาวิหารอาเคินโดยพิลกริม อาร์ชบิชอปแห่งโคโลญ หลังจากการเสด็จสวรรคตของพระราชบิดาเมื่อวันที่ 4 มิถุนายน ค.ศ. 1039 ไฮน์ริชได้รับราชาภิเษกเป็นจักรพรรดิแห่งจักรวรรดิโรมันอันศักดิ์สิทธิ์โดยสมเด็จพระสันตะปาปาเคลเมนต์ที่ 2 ในกรุงโรมในปี ค.ศ. 1046
ดาวแปลกพวกสีน้ำเงิน
ดาวแปลกพวกสีน้ำเงิน () คือดาวฤกษ์ที่อยู่ในกระจุกดาวเปิดหรือกระจุกดาวทรงกลม ที่มีความร้อนสูงกว่าและเป็นสีน้ำเงินเข้มกว่าดาวฤกษ์อื่น ๆ ในระดับความส่องสว่างเดียวกัน มันจึงแปลกแยกแตกต่างจากดาวฤกษ์อื่น ๆ ที่อยู่บนไดอะแกรมของแฮร์ทสชปรุง-รัสเซลล์ ดาวแปลกพวกสีน้ำเงินนี้ดูจะแหวกหลักเกณฑ์ต่าง ๆ ตามทฤษฎีวิวัฒนาการของดาวฤกษ์ ที่เชื่อว่าดาวฤกษ์ในกระจุกดาวเดียวกันที่เกิดในเวลาใกล้เคียงกันควรจะมีคุณลักษณะต่าง ๆ คล้ายคลึงกันเมื่อพิจารณาจากไดอะแกรมของแฮร์ทสชปรุง-รัสเซลล์ ทว่าตำแหน่งของดาวเหล่านี้บนกราฟดูจะเป็นไปตามขนาดมวลของมันเท่านั้น และเนื่องจากคุณลักษณะของดาวเหล่านี้ไม่ได้อยู่บนเส้นกราฟ HR Diagram ดังนั้นการวิวัฒนาการของมันย่อมแตกต่างไปจากดาวฤกษ์ปกติ
ควินซี โจนส์
ควินซี ดีไลต์ โจนส์ จูเนียร์ () เกิดเมื่อวันที่ 14 มีนาคม ค.ศ. 1933 เป็นคอนดักเตอร์ชาวอเมริกัน โปรดิวเซอร์เพลง ผู้เรียบเรียงดนตรี ผู้ประพันธ์เพลงภาพยนตร์และนักทรัมเปต
ในช่วง 5 ทศวรรษ ของการอยู่ในอุตสาหกรรมการบันเทิง เขาได้รับการเสนอชื่อเข้าชิงรางวัลแกรมมี่ 79 ครั้ง โดยได้รับรางวัลแกรมมี่ 27 ครั้ง รวมถึงในสาขาตำนานแห่งรางวัลแกรมมี่ในปี 1971 เขายังเป็นที่รู้จักในการเป็นโปรดิวเซอร์ให้กับผลงานอัลบั้ม "ทริลเลอร์" ของศิลปินไมเคิล แจ็กสัน ซึ่งอัลบั้มนี้มียอดขายกว่า 110 ล้านชุดทั่วโลก และในฐานะเป็นโปรดิวเซอร์และคอนดักเตอร์ในเพลงการกุศล “We Are the World” เขายังเป็นที่รู้จักกับเพลง "Soul Bossa Nova" ที่เดิมทีทำกับอัลบั้มเพลง "Big Band Bossa Nova" ซึ่งต่อมาเพลง "Soul Bossa Nova" ยังเป็นเพลงธีมของเวิลด์คัปปี 1998 และเป็นธีมเกมโชว์แคนาดาที่ชื่อ "Definition" และเพลงประกอบในภาพยนตร์ของวูดี อัลเลนที่ชื่อ "Take the Money" และภาพยนตร์ของไมค์ มายเออส์เรื่อง "Austin Powers: International Man of Mystery" และยังถูกนำไปใช้เป็นแซมเพิลของศิลปินแร็ปชาวแคนาดา ดรีม วอร์ริเออส์ ใน "My Definition of a Boombastic Jazz Style"
สกุลมะเมื่อย
สกุลมะเมื่อย ("Gnetum") เป็นสกุลหนึ่งของกลุ่มพืชเมล็ดเปลือย ซึ่งมีวิวัฒนาการใกล้เคียงกับพืชดอกมากที่สุด ทุกชนิดในสกุลนี้พบเป็นพืชพื้นเมืองของอินโดนีเซีย ส่วนใหญ่เป็นไม้เถาเนื้อแข็ง ลักษณะเด่นของพืชสกุลนี้คือ กิ่งเป็นข้อและพองบวมามข้อ สตรอบิลัสทำหน้าที่คล้ายช่อดอก แยกเพศ เมล็ดของพืชกลุ่มนี้งอยากมาก ทำให้มีความเสี่ยงที่จะสูญพันธุ์ ในไทยพบ 8 ชนิดคือ เมื่อยดำ ปีแซ ผักเหมียง มะม่วย เมื่อยดูกหรือม่วยเลือด เมื่อยนก เมื่อย และเมื่อยนก พืชในสกุลนี้นิยมนำเมล็ดไปอบ ใช้ใบเป็นผัก บางชนิดเป็นยาสมุนไพร
รังหมาป่า
รังหมาป่า ( "โวลฟส์ชันเซอ") เป็นกองบัญชาการใหญ่ทางทหารแห่งแรกในแนวรบด้านตะวันออก ระหว่างสงครามโลกครั้งที่สอง ซึ่งเป็นหนึ่งในกองบัญชาการฟือเรอร์ทั่วทวีปยุโรป กองบัญชาการดังกล่าวถูกสร้างขึ้นมาเพื่อเตรียมการสำหรับปฏิบัติการบาร์บารอสซา ซึ่งถูกพบในป่ามัสอูเริน (Masuren) ใกล้กับเมืองรัสเทินบวร์คในมณฑลปรัสเซียตะวันออก ซึ่งปัจจุบันคือเมือง Kętrzyn ในประเทศโปแลนด์
ฮิตเลอร์เดินทางมาถึงรังหมาป่าเป็นครั้งแรกในคืนวันที่ 23 มิถุนายน ค.ศ. 1941 และเดินทางออกครั้งสุดท้ายเมื่อวันที่ 20 พฤศจิกายน ค.ศ. 1944 นับเป็นเวลารวมมากกว่า 800 วัน หรือประมาณ 3 ปีครึ่ง
รังหมาป่าถูกทำลายและถูกทิ้งร้างเมื่อวันที่ 25 มกราคม ค.ศ. 1945 ในปัจจุบัน ซากของรังหมาป่ายังคงถูกพบในป่าเกอร์ลิทซ์ (Forst Görlitz) ใกล้กับเมือง Kętrzyn ประเทศโปแลนด์
กองทัพแดงมาถึงแนวชายแดนของแคว้นปรัสเซียตะวันออกราวเดือนตุลาคม ค.ศ. 1944 ฮิตเลอร์ได้เดินทางออกจากรังหมาป่าเมื่อวันที่ 20 พฤศจิกายน และสองวันต่อมา ได้มีคำสั่งให้ทำลายรังหมาป่าทิ้ง แต่การทำลายอย่างสิ้นเชิงยังไม่เกิดขึ้นจนกระทั่งในคืนวันที่ 24-25 มกราคม ค.ศ. 1945 โดยใช้ระเบิดหลายตันในการทำลายสถานที่ทั้งหมด โดยบังเกอร์ 1 แห่งต้องใช้ระเบิดทีเอ็นทีอย่างน้อย 8 ตัน ในวันที่ 27 มกราคม กองทัพแดงยึดรังหมาป่าได้โดยปราศจากการต่อสู้
หลังจากยึดรังหมาป่าได้แล้ว ได้มีการเก็บกวาดทุ่นระเบิดกว่า 54,000 ทุ่นรอบรังหมาป่า ซึ่งใช้เวลาจนถึงปี ค.ศ. 1955
ผักเหมียง
ผักเหลียง () เป็นพืชเมล็ดเปลือยในสกุลมะเมื่อย ลักษณะเป็นไม้พุ่ม เมล็ดแก่สีส้ม ติดเมล็ดช่วงเดือนมีนาคมถึงเมษายน เป็นพืชพื้นเมืองของเอเชียตะวันออกเฉียงใต้และทางตะวันตกของหมู่เกาะในมหาสมุทรแปซิฟิก แพร่กระจายจากรัฐอัสสัมผ่านอินโดนีเซีย มาเลเซียไปจนถึงฟิลิปปินส์และฟีจี ในไทยพบทางภาคใต้ เช่น พบในจังหวัดพังงา ภูเก็ต ชื่อในภาษาต่าง ๆ ได้แก่ เมอลินโจ หรือ เบอลินโจ (ภาษาอินโดนีเซีย), บาโก (ภาษามลายู, ภาษาตากาล็อก), ปีแซ (ภาษามลายูปัตตานี), แด (ภาษากวาราแอ) และ , , หรือ (ภาษาเวียดนาม)
จัดเป็นผักพื้นบ้านในภาคใต้ที่นิยมปลูกแซมในสวนยางพารา โดยใบอ่อนรับประทานได้ ในอินโดนีเซียนำไปใส่ซุป เรียก sayur asam นำไปบดเป็นผงแล้วใส่แป้งทำเป็นขนมซึ่งมีรสขม เรียก emping เคยมีความเชื่อว่ากรดยูริกในผักเหลียงที่เป็นอันตรายสำหรับผู้เป็นโรคเกาต์ แต่รายงานล่าสุดของนักวิทยาศาสตร์ญี่ปุ่นเมื่อปี 2008 (Mori, M.,et al., 2008) พบว่ามิได้เป็นเช่นนั้น
เมื่อยดูก
เมื่อยดูก หรือ เมื่อยแดง() ชื่ออื่นๆได้แก่ เมื่อย ม่วย (นครราชสีมา ตราด) เมื่อยเลือด (หนองคาย) ม่วยแดง (อุบลราชธานี) กำแพงเพชรเจ็ดชั้น (กระบี่)เป็นพืชเมล็ดเปลือยในสกุลมะเมื่อย ลักษณะเป็น ไม้พุ่มรอเลื้อย เถาเป็นไม้เนื้อแข็ง คล้ายมะม่วย แต่ที่สตรอบิลัสจะมีขนสีน้ำตาลปกคลุมชัดเจน เปลือกเถาสีน้ำตาลอ่อน เมล็ดสุกแก่เป็นสีแดงคล้ำ ติดเมล็ดช่วงเดือนกุมภาพันธ์ - มีนาคม
เมื่อยดูกมีฤทธิ์เป็นยาสมุนไพร ใช้ เถา แก้เมื่อย ทำให้เส้นเอ็นหย่อน ทำให้จิตใจชุ่มชื่น ทางภาคตะวันออกเฉียงเหนือ ใช้ ลำต้น ดองเหล้าดื่ม แก้ปวดเมื่อย ผสมแก่นกัดลิ้น ลำต้นขมิ้นเครือ และลำต้นพรมคตต้มน้ำดื่ม แก้อัมพฤกษ์ อัมพาต ทางภาคใต้ใช้ ลำต้น ผสมลำต้นตีนเป็ดน้ำ หรือรากหมากหมก ลำต้นเถาเอ็นอ่อน และแก่นกันเกรา ต้มน้ำดื่ม บำรุงเส้นเอ็น ผสมสมุนไพรอื่น ต้มน้ำดื่ม บำรุงโลหิตสตรี
มะม่วย
มะม่วย () เป็นพืชเมล็ดเปลือยในสกุลมะเมื่อย ลักษณะเป็นไม้เถาเนื้อแข็ง สตรอบิลัสเกิดตามลำต้น ใบออกที่ยอด เมล็ดสุกแก่สีส้ม ติดเมล็ดช่วงเดือนมกราคม – กุมภาพันธ์ เมล็ดมักถูกหนอนแมลงเจาะทำลายเสียหายจนไม่สามารถงอกได้
เคธี เบตส์
แคธลีน ดอยล์ "เคธี" เบตส์ () เกิดเมื่อวันที่ 28 มิถุนายน ค.ศ. 1948 เป็นนักแสดงและผู้กำกับชาวอเมริกัน
เธอมีบทบาทเล็กในทั้งในภาพยนตร์และโทรทัศน์ ก่อนที่จะมีชื่อเสียงจากผลงานการแสดงภาพยนตร์เรื่อง "Misery" (1990) ที่เธอได้รับรางวัลทั้งรางวัลออสการ์และรางวัลลูกโลกทองคำในสาขานักแสดงนำหญิงยอดเยี่ยม หลังจากนั้นแสดงนำใน "Fried Green Tomatoes" (1991) และ "Dolores Claiborne" (1995) ก่อนที่จะมารับบทมอลลี บราวน์ ในภาพยนตร์เรื่อง "ไททานิก" ซึ่งเป็นตัวละครทีมีชีวิตจริงจากประสบอุบัติเหตุเรืออาร์เอ็มเอส ไททานิก ล่ม ในปี 1912 หลังจากนั้นเธอจึงเริ่มบทบาทเป็นผู้กำกับโดยเฉพาะทางโทรทัศน์เป็นส่วนใหญ่
เธอยังได้รับรางวัลแซกอวอร์ดส จากการแสดงในภาพยนตร์เรื่อง "Primary Colors" (1998) ซึ่งเธอยังได้รับการเสนอชื่อเข้าชิงรางวัลออสการ์ในสาขานักแสดงสมทบหญิงยอดเยี่ยม เธอยังได้รับการเสนอชื่อเข้าชิงรางวัลออสการ์ในสาขานักแสดงสมทบหญิงยอดเยี่ยมจากเรื่อง "About Schmidt" (2002) ส่วนผลงานด้านโทรทัศน์ เธอเคยได้รับการเสนอชื่อเข้าชิงรางวัลเอมมีมาแล้ว 7 ครั้ง
เธอป่วยเป็นโรคมะเร็งรังไข่ในปี 2003 ซึ่งเธอกล่าวว่าเธอได้หายเป็นปกติแล้ว
เมื่อย (แก้ความกำกวม)
เมื่อย อาจหมายถึง
ถนนหนังสือสายคาบูล
ถนนหนังสือสายคาบูล เป็นหนังสือสารคดีเกี่ยวกับชีวิตของคนขายหนังสือผู้หนึ่งและครอบครัวในกรุงคาบูล ประเทศอัฟกานิสถาน หนังสือเขียนโดยนักข่าวชาวนอร์เวย์ชื่อ Åsne Seierstad โดยผู้เขียนได้เขียนถึงสภาพชีวิตโดยทั่ว ๆ ไปของคนในครอบครัวนี้จากการที่ได้เข้าไปอาศัยอยู่ร่วมชายคาเดียวกันในช่วงระยะเวลาหนึ่ง
ภาษาฮีบรูซามาริทัน
ภาษาฮีบรูซามาริทัน (Samaritan Hebrew language) เป็นลูกหลานของภาษาฮีบรูไบเบิลที่ออกเสียงโดยชาวซามาริทัน
เขียนด้วยอักษรซามาริทันซึ่งเป็นลูกหลานของอักษรปาเลียว-ฮีบรู (รูปแบบหนึ่งของอักษรนี้คืออักษรฟินิเชีย) ในขณะที่ภาษาฮีบรูอื่นๆ เขียนด้วยอักษรฮีบรูซึ่งเป็นรูปแบบหนึ่งของอักษรอราเมอิก
การออกเสียงภาษาฮีบรูแบบซามาริทันต่างจากสำเนียงอื่นๆมาก อักษร He และ Cheth ไม่ออกเสียงและกลายเป็นสระ Behth และ Waw ออกเสียงเป็น b ทั้งคู่ (ชื่อของอักษรนี้เป็น Bîhth และ Baa) waw ในรูปเชื่อมต่อออกเสียงเป็น u ไม่มีรูปซ้ำของShin และออกเสียงเป็น sh เท่านั้น เน้นหนักที่พยางค์ก่อนสุดท้าย
เมื่อเติมปัจจัย ê และ ô ในพยางค์สุดท้ายอาจจะกลายเป็น î และ û เช่น bôr (Judean bohr) "pit" > búrôt "pits"
คนำหน้านามชี้เฉพาะเป็น a- หรือ e- 
ปัจจัยพหูพจน์เป็น –êm ปัจจัยทวิพจน์บางครั้งเป็น –ayem แต่โดยทั่วไปจะเหมือนพหูพจน์
"ในหรือใช้ออกเสียงเป็น:
"คล้าย", ออกเสียงเป็น:
"ถึง" ออกเสียงเป็น:
"และ" ออกเสียงเป็น:
ช่วยรับที
"ช่วยรับที" เป็นเพลงจากอัลบั้มและซิงเกิลแรกของ ธงไชย แมคอินไตย์ ในอัลบั้ม "ซิมพลีย์ เบิร์ด" ประพันธ์เนื้อร้องโดย เพียงออ (นิติพงษ์ ห่อนาค) แต่งทำนองและเรียบเรียงโดย สุวัชชัย สุทธิรัตน์ ออกจำหน่ายในวันที่ 4 พฤศจิกายน พ.ศ. 2550 และมิวสิกวิดีโอเพลงนี้มี จรินทร์พร จุนเกียรติ กับ อัครณัฐ อริยฤทธิ์วิกุล ร่วมแสดงและมี อภินันท์ ธีระนันทกุล กับนิรมล กิจภิญโญชัย พากย์เสียงในมิวสิกวิดีโออีกด้วย
เพลง ช่วยรับที ได้อันดับสูงสุด 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 มิถุนายน พ.ศ. 2550 และได้อันดับสูงสุด 1 จากการจัดอันดับของอีเอฟเอ็ม ในชาร์ตของ 94.0 อีเอฟเอ็ม ชาร์ตท็อป 20 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รัฐบริวาร
รัฐบริวาร () เป็นคำศัพท์ทางการเมือง หมายถึง ประเทศที่มีเอกราชอย่างเป็นทางการ แต่อยู่ภายใต้อิทธิพลอย่างมาก หรือถูกควบคุมโดยอีกประเทศหนึ่ง โดยเป็นคำที่ประดิษฐ์ขึ้นมาเพื่อโดยเปรียบเทียบกับดาวบริวาร ซึ่งโคจรรอบดาวดวงอื่น และคำว่า "รัฐบริวาร" มักจะใช้หมายความถึง รัฐในยุโรปกลางและยุโรปตะวันออกที่อยู่ภายใต้อิทธิพลของสหภาพโซเวียต ระหว่างสงครามเย็น
รัฐบริวารอาจหมายถึงประเทศที่ถูกครอบงำทางการเมืองและทางเศรษฐกิจโดยอีกประเทศหนึ่ง ในเวลาสงคราม รัฐบริวารบางครั้งทำหน้าที่เป็นรัฐกันชนระหว่างประเทศฝ่ายศัตรูกับประเทศที่มีอิทธิพลอยู่เหนือรัฐบริวารนั้น คำว่า "รัฐบริวาร" เป็นหนึ่งในคำที่ใช้อธิบายถึงสภาพที่รัฐหนึ่งตกอยู่ใต้อำนาจของอีกรัฐหนึ่งซึ่งคล้ายกับ รัฐหุ่นเชิด โดยทั่วไปแล้ว คำว่า "รัฐบริวาร" แสดงให้เห็นถึงความสวามิภักดิ์ทางความคิดให้กับอำนาจความเป็นประมุขอย่างลึกซึ้ง
รัฐหุ่นเชิด
รัฐหุ่นเชิด () หรือ รัฐบาลหุ่นเชิด () ใช้อธิบายถึงสภาพของรัฐที่มีเอกราชแต่เพียงในนาม แต่ถูกควบคุมโดยอำนาจต่างชาติหรือกองทัพอย่างชัดเจน คำว่า "รัฐหุ่นเชิด" หมายความถึง รัฐบาลที่ถูกควบคุมโดยอีกรัฐบาลหนึ่ง เหมือนกับการเชิดหุ่นกระบอก และยังใช้ในความหมายที่รัฐขาดความเป็นเอกราช หรือมีการปกป้องเอกราชในสิ่งที่เป็นอิทธิพลจากต่างชาติหรือกองทัพ
ในช่วงแรกของรัฐหุ่นเชิดจะเป็นแบบรัฐกึ่งหุ่นเชิดกึ่งบริวารของรัฐบริวารสาธารณรัฐของฝรั่งเศส (French client republic) ของ นโปเลียนฝรั่งเศส
เป็นรัฐที่เป็นของเยอรมนี และ อิตาลี ในช่วงสงครามโลกครั้งที่สอง ในช่วงที่เยอรมนีบุกยึกครองยุโรปได้ทั้งหมด
ดินแดนที่โซเวียตบุกยึดครอง (ต่อมาถูกผนวกเข้ากับโซเวียต)
ดินแดนที่โซเวียตบุกยึดครอง (ต่อมากลายเป็นรัฐบริวาร)
พันธมิตรทางการทหารอังกฤษ-โปแลนด์
พันธมิตรทางการทหารอังกฤษ-โปแลนด์ หมายถึง ข้อตกลงระหว่างสหราชอาณาจักร และสาธารณรัฐโปแลนด์ที่สอง ในความร่วมมือระหว่างกันในกรณีที่ฝ่ายใดฝ่ายหนึ่งถูกโจมตีโดยประเทศในทวีปยุโรป ตามข้อตกลงลับในข้อตกลง "ประเทศในทวีปยุโรป" นี้เป็นที่เข้าใจว่าคือ เยอรมนี
เมื่อวันที่ 31 มีนาคม ค.ศ. 1939 ในการตอบสนองต่อท่าทีของเยอรมนีที่ฝ่าฝืนข้อตกลงมิวนิก และยึดครองเชโกสโลวาเกีย สหราชอาณาจักรและฝรั่งเศสจึงสนับสนุนให้มีการรับประกันเอกราชของโปแลนด์
เมื่อวันที่ 6 เมษายน ค.ศ. 1939 ระหว่างการเดินทางเยือนกรุงลอนดอนของรัฐมนตรีว่าการกระทรวงการต่างประเทศโปแลนด์ ได้มีการตกลงให้มีการรับรองอย่างเป็นทางการเป็น พันธมิตรทางการทหาร ผ่านการเจรจา
และเมื่อวันที่ 13 เมษายน การให้การรับรองดังกล่าวยังมีผลไปถึงกรีซและโรมาเนีย ภายหลังการรุกรานอัลเบเนียของอิตาลีด้วย
เมื่อวันที่ 25 สิงหาคม สองวันหลังจากการลงนามในสนธิสัญญาโมโลตอฟ-ริบเบนทรอพ ได้มีการลงนามในสนธิสัญญาป้องกันร่วมกันระหว่างอังกฤษ-โปแลนด์ ซึ่งมีเนื้อหาในการให้สัตยาบันการช่วยเหลือทางการทหารระหว่างประเทศคู่เจรจา ในกรณีที่อีกฝ่ายหนึ่งถูกรุกรานโดยประเทศในทวีปยุโรป สหราชอาณาจักร ซึ่งมองเห็นอันตรายจากการขยายดินแดนของเยอรมนี ต้องการจะป้องกันท่าทีคุกคามของเยอรมนี ด้วยการแสดงถึงความร่วมมือเป็นปึกแผ่น และในข้อตกลงลับของสนธิสัญญา สหราชอาณาจักรจะมอบความช่วยเหลือให้ในกรณีที่โปแลนด์ถูกรุกรานโดยเยอรมนีเท่านั้น และทั้งสหราชอาณาจักรและโปแลนด์ต่างก็ไม่ถูกผูกมัดไม่ให้เข้าเจรจากับประเทศที่สามแต่อย่างใด
ในขณะนั้น ฮิตเลอร์กำลังต้องการดินแดนของนครเสรีดานซิก การยอมให้ทหารเคลื่อนทัพผ่านฉนวนโปแลนด์ และการมอบสิทธิพิเศษให้กับชนกลุ่มน้อยเชื้อสายเยอรมันในโปแลนด์ ด้วยเงื่อนไขของพันธมิตรทางการทหาร คู่เจรจาทั้งสองฝ่ายสามารถตัดสินใจที่จะตอบโต้กับการรุกล้ำดินแดนด้วยกำลังไม่ว่ากรณีใด ๆ ซึ่งสนธิสัญญาดังกล่าวไม่ได้กำหนดข้อผูกมัดในการธำรงไว้ซึ่งบูรณภาพแห่งดินแดนของคู่เจรจาอีกฝ่ายหนึ่ง สนธิสัญญาดังกล่าวได้มีการระบุถึง "ภัยคุกคามทางอ้อม" และความพยายามที่จะบ่อนทำลายเอกราชของคู่เจรจาอีกฝ่ายหนึ่งผ่าน "การแทรกซึมทางเศรษฐกิจ" ซึ่งหมายถึง ลักษณะพิเศษของเมืองดานซิก
รัฐบาลอังกฤษและรัฐบาลฝรั่งเศสต่างก็ตั้งใจที่จะดำเนินการอย่างอื่น นอกเหนือจากการปฏิบัติตามสนธิสัญญาที่ให้ไว้กับโปแลนด์ ในวันที่ 4 พฤษภาคม ผลของการประชุมในกรุงปารีส ได้ข้อสรุปว่า: "ชะตากรรมของโปแลนด์ขึ้นอยู่กับผลสุดท้ายของสงคราม ซึ่งขึ้นอยู่กับความสามารถของเราในการเอาชนะเยอรมนีมากกว่าการยื่นความช่วยเหลือให้กับโปแลนด์" รัฐบาลโปแลนด์ไม่ได้รับแจ้งให้ทราบการตัดสินใจดังกล่าว และการเจรจาระหว่างอังกฤษ-โปแลนด์ก็ยังคงดำเนินต่อไป และในเดือนพฤษภาคมนั้นเอง โปแลนด์ก็ได้ลงนามในข้อตกลงลับในพันธมิตรทางการทหารระหว่างฝรั่งเศส-โปแลนด์ เพิ่มเติมจากปี ค.ศ. 1921
จากผลของสนธิสัญญาดังกล่าว ทำให้ฮิตเลอร์เลื่อนกำหนดการรุกรานโปแลนด์ออกไป จากวันที่ 26 สิงหาคม ไปเป็นวันที่ 1 กันยายน
เมื่อวันที่ 17 กันยายน 1939 กองทัพแดงรุกรานโปแลนด์จากแนวชายแดนโปแลนด์ทางด้านตะวันออก รัฐบาลโปแลนด์สั่งการให้มีการถอนกำลังทั้งหมด และห้ามต้านทานทหารโซเวียต เนื่องจากทั้งการให้การรับรองฝ่ายเดียวของอังกฤษ และสนธิสัญญาสองฝ่าย กำหนดเงื่อนไขว่า คู่เจรจาที่ถูกรุกรานตัดสินใจที่จะเผชิญหน้ากับประเทศผู้รุกรานอย่างเป็นปรปักษ์ แต่เนื่องจากโปแลนด์ไม่กระทำเช่นนั้น รัฐมนตรีว่าการกระทรวงการต่างประเทศ ลอร์ดฮาลิแฟกซ์ จึงเตือนว่าสหราชอาณาจักรไม่จำเป็นที่จะต้องประกาศสงครามกับสหภาพโซเวียตตามข้อตกลงแต่อย่างใด
แมนอินเดอะมิรเรอร์
"แมนอินเดอะมิรเรอร์" () เป็นเพลงของไมเคิล แจ็กสัน ที่ขึ้นสูงสุดในสหรัฐอเมริกาที่อันดับ 1 เมื่อออกเป็นซิงเกิลในช่วงฤดูใบไม้ผลิในปี 1988 เป็นผลงานจากอัลบั้มเดี่ยวชุดที่ 7 "Bad" เพลงนี้ถือเป็นหนึ่งในเพลงที่ได้รับเสียงวิจารณ์ที่ดีที่สุดและยังได้รับการเสนอชื่อเข้าชิงรางวัลแกรมมี่สาขาแผ่นเสียงแห่งปี เพลงติดอันดับ 1 บนบิลบอร์ดฮอต 100 เป็นเวลา 2 สัปดาห์ ส่วนในสหราชอาณาจักรสูงสุดที่อันดับ 21 และถือเป็นซิงเกิลเดียวในอัลบั้ม "แบด" ที่ไม่ติดท็อป 20 อย่างไรก็ตามเมื่อวันที่ 5 กรกฎาคม ค.ศ. 2009 หลังจากไมเคิล แจ็กสันเสียชีวิตแล้ว เพลงนี้ก็กลับเข้าชาร์ตใหม่สูงสุดที่อันดับ 2
วันเดย์อินยัวร์ไลฟ์ (เพลงไมเคิล แจ็กสัน)
"วันเดย์อินยัวร์ไลฟ์" () เป็นเพลงของไมเคิล แจ็กสัน จากผลงานอัลบั้มในปี 1975 ชุด "Forever, Michael" ที่ต่อมาในปี 1981 ได้ออกขายเป็นซิงเกิลเนื่องจากกระแสนิยมอย่างมากในอัลบั้ม "ออฟเดอะวอลล์" และถึงแม้จะออกกับคนละค่ายเพลงกัน เพลงนี้ยังเป็นเพลงฮิตในสหรัฐอเมริกาที่อันดับ 55 แต่ในสหราชอาณาจักรเพลงนี้ก็ฮิตกว่า ถือเป็นซิงเกิ้ลแรกของแจ็กสันในสหราชอาณาจักรที่ขึ้นอันดับ 1 ในฐานะศิลปินเดี่ยว เป็นเพลงอันดับ 1 นาน 2 สัปดาห์ในเดือนมิถุนายน ค.ศ. 1981 โค่นเพลงของสโมกีย์ โรบินสัน เพลง "Being with You" ลงจากอันดับ 1 เพลงนี้อยู่กับสังกัดโมทาวน์
"วันเดย์อินยัวร์ไลฟ์" ถือเป็นซิงเกิ้ลที่ขายดีที่สุดอันดับ 6 ในปี 1981 ในสหราชอาณาจักร
อานา อีวานอวิช
อานา อีวานอวิช () เกิดเมื่อวันที่ 6 พฤศจิกายน ค.ศ. 1987 เป็นนักเทนนิสหญิงชาวเซอร์เบีย โดยในวันที่ 7 มิถุนายน ค.ศ. 2008 เธอสามารถชนะรายการแกรนด์สแลมเฟรนช์โอเพน โดยเอาชนะดินารา ซาฟินา ชาวรัสเซีย ด้วยคะแนน 6-4, 6-3 ส่งผลให้เธอสามารถขึ้นเป็นอันดับ 1 ของโลกจาก WTA Tour ในวันที่ 9 มิถุนายน ค.ศ. 2008
ดินารา ซาฟินา
ดินารา ซาฟินา () เกิดเมื่อวันที่ 27 เมษายน พ.ศ. 2529 เป็นอดีตนักเทนนิสอาชีพหญิงชาวรัสเซีย เธอขึ้นครองอันดับที่ 1 ของโลกเมื่อวันที่ 20 เมษายน พ.ศ. 2552 ก่อนจะเลิกเล่นอาชีพเนื่องจากอาการบาดเจ็บที่หลังในปี พ.ศ. 2557
ซาฟินา เข้าชิงชนะเลิศในระดับแกรนด์สแลมประเภทเดี่ยว 3 ครั้งด้วยกัน และพ่ายแพ้ไปทั้งหมด แต่ในประเภทคู่นั้น เธอสามารถคว้าแชมป์แกรนด์สแลมยูเอสโอเพนโดยจับคู่กับ (Natalie Dechy) ได้ในปี พ.ศ. 2550 นอกจากนี้ ในกีฬาโอลิมปิกเกมส์ พ.ศ. 2551 ณ กรุงปักกิ่ง ประเทศสาธารณรัฐประชาชนจีน เธอก็สามารถคว้าเหรียญเงินในการแข่งขันเทนนิสประเภทหญิงเดี่ยวได้
ซาฟินา เป็นน้องสาวของนักเทนนิสชายอดีตมือ 1 ของโลก มารัต ซาฟิน โดยเธอและพี่ชาย ถือเป็นคู่พี่ชายน้องสาวคู่แรกในประวัติศาสตร์เทนนิสอาชีพที่ได้ครองอันดับ 1 ของโลก
คีย์บอร์ดไฟฟ้า
คีย์บอร์ดไฟฟ้า (Electronic keyboard) หรือ คีย์บอร์ด (Keyboard) เป็นเครื่องดนตรีประเภทลิ่มนิ้ว (Keyboard instrument) มีแป้นกดเสียงโน้ตที่มีรูปร่างคล้ายกับแป้นกดเสียงโน้ตของเปียโน และเป็นเครื่องดนตรีที่ต้องอาศัยพลังงานไฟฟ้าสำหรับระบบการทำงานเสมอ คีย์บอร์ดไฟฟ้าจะสร้างเสียงขึ้นมาทันทีเมื่อแป้นกดเสียงโน้ตของมันถูกกด โดยจะมีการผลิตเสียงผ่านระบบคอมพิวเตอร์ภายในตัวเครื่อง โดยทั่วไปแล้ว คีย์บอร์ดไฟฟ้าจะมีปุ่มตัวเลขเล็กๆ หรือ จานหมุนเล็กๆ สำหรับใช้เปลี่ยนแปลงรูปแบบเสียง เพื่อการร่วมบรรเลงให้กับแนวเพลงที่แตกต่างกันออกไป
รูปแบบเสียงภายในคีย์บอร์ดไฟฟ้านั้น จะมีให้ผู้ใช้ได้เลือก โดยมักจะมีตั้งแต่เสียง เปียโน, ฮาร์ปซิคอร์ด, แคลฟวิคอร์ด, ออร์แกน, กีต้าร์, กีตาร์เบส, ทรัมเป็ต, ทรอมโบน, แซกโซโฟน, หีบเพลงชัก รวมไปถึงเสียงกลุ่มเครื่องสายภายในวงออร์เคสตรา, เสียงกลุ่มเครื่องเป่าภายในวงโยธวาทิต, เสียงสังเคราะห์ชนิดต่างๆจากเครื่องสังเคราะห์เสียง รวมไปถึงเสียงเครื่องเคาะประกอบจังหวะ เช่น คองกา, บองโก, ไทรแองเกิล, แทมบูรีน, มาราคัส, และกลองชุด เป็นต้น
โดยทั่วไปแล้ว คีย์บอร์ดไฟฟ้ามักถูกใช้ร่วมบรรเลงกับดนตรีสากลหลากหลายแนว เช่น ป็อป, ร็อค, แจ๊ส, อาร์แอนด์บีร่วมสมัย, และดนตรีอีเลกโทรนิก เป็นต้น คีย์บอร์ดไฟฟ้ายังได้รับความนิยมมากในช่วงทศวรรษที่ 80 ในการบรรเลงดนตรีแนว นิวเวฟ, โปรเกรสซีฟร็อค, นิวเอจ, แจ๊สฟิวชัน, ยูโรแดนซ์, และซินธ์ป็อป นอกจากดนตรีสมัยใหม่แล้ว คีย์บอร์ดไฟฟ้ายังใช้ร่วมบรรเลงกับดนตรีพื้นบ้านบางแนวได้เช่นกัน เช่น ดนตรีลูกทุ่ง เป็นต้น
ด้วยขนาดที่กะทัดรัดและความสามารถในการจำลองเสียงเครื่องดนตรีสากลหลากหลายประเภท ทำให้คีย์บอร์ดไฟฟ้ายังคงได้รับความนิยมจากเหล่านักดนตรีมาจนถึงปัจจุบัน
ลิ่มนิ้ว
ลิ่มนิ้ว หรือ คีย์บอร์ด คือชุดของก้านเสียงหรือคีย์ที่อยู่ติดกันซึ่งสามารถกดด้วยนิ้วได้ เป็นส่วนประกอบของเครื่องดนตรีหลายชนิด ปกติลิ่มนิ้วมักจะมีคีย์ในการเล่นชุดละ 12 ก้านเสียงสำหรับบันไดเสียงแบบตะวันตก มีทั้งอันสั้นและอันยาวประกอบกันและวนซ้ำกันไปเรื่อยในช่วงอ็อกเทฟ การกดคีย์บนลิ่มนิ้วจะทำให้เครื่องดนตรีนั้นส่งเสียงออกมา ไม่ว่าจะด้วยวิธีการเคาะสายสตริงหรือเดือยแหลม (สำหรับเปียโน เปียโนไฟฟ้า แคลฟวิคอร์ด) การดีดสายสตริง (ฮาร์ปซิคอร์ด) การทำให้อากาศไหลผ่านท่อ (ออร์แกน) หรือการตีระฆัง (แคริลลอน) ส่วนในเครื่องดนตรีไฟฟ้าและอิเล็กทรอนิกส์ การกดคีย์จะทำให้เกิดการเชื่อมต่อในแผงวงจร (แฮมมอนด์ออร์แกน เปียโนดิจิทัล ซินทีไซเซอร์) และเนื่องจากเครื่องดนตรีประเภทลิ่มนิ้วที่เป็นแบบสามัญที่สุดคือเปียโน ผังลิ่มนิ้วจึงอาจเรียกว่าเป็น "คีย์บอร์ดเปียโน"
ปกติแล้วลิ่มนิ้วอันยาวจะเป็นสีขาว มี 7 อันในหนึ่งอ็อกเทฟ ไล่เรียงไปตามบันไดเสียง C เมเจอร์ (C D E F G A B) ส่วนลิ่มนิ้วอันสั้นเป็นสีดำ มี 5 อันในหนึ่งอ็อกเทฟ จะอยู่ระหว่างลิ่มนิ้วสีขาว เป็นครึ่งขั้นเสียงของ C เมเจอร์ (C/D D/E F/G G/A A/B) ในเครื่องดนตรีบางชนิด เช่นไพป์ออร์แกนและฮาร์ปซิคอร์ด อาจใช้สีสลับกัน จากขาวเป็นดำและจากดำเป็นขาว แต่ก็มีผังลิ่มนิ้วที่เหมือนกัน
อ็องฌู
อ็องฌู () เป็นอดีตอาณาจักรเคานต์ (ราว ค.ศ. 880), ดัชชี (ราว ค.ศ. 1360) และจังหวัดที่มีศูนย์กลางอยู่ที่เมืองอ็องเฌในบริเวณลุ่มแม่น้ำลัวร์ในประเทศฝรั่งเศสปัจจุบัน อาณาบริเวณของอาณาจักรใกล้เคียงกับจังหวัดแมเนลัวร์ในปัจจุบัน
ภูมิภาคบูร์กอญ
บูร์กอญ (; ; ) เป็นอาณาบริเวณในประวัติศาสตร์ที่ตั้งอยูในประเทศฝรั่งเศสและประเทศสวิสเซอร์แลนด์ปัจจุบัน ภูมิภาคบูร์กอญเป็นบริเวณที่มีบทบาทสำคัญของยุโรปมาตั้งแต่ยุคกลาง
กัสกอญ
กัสกอญ () หรือ แกสโคนี () คืออาณาบริเวณทางตะวันตกเฉียงใต้ของประเทศฝรั่งเศสปัจจุบันที่เป็นส่วนหนึ่งของ “จังหวัดกุยแยนและกัสกอญ” ก่อนการปฏิวัติฝรั่งเศส ความแตกต่างระหว่างกุยแยนและกัสกอญไม่ชัดแจ้งและบางครั้งก็เหลื่อมล้ำกันและบางครั้งกัสกอญก็เป็นส่วนหนึ่งของกุยแยน แต่โดยความหมายทั่วไปแล้ว กัสกอญตั้งอยู่ทางตะวันออกและทางใต้ของบอร์โด
พรอว็องส์
พรอว็องส์ () โดยทั่วไปแล้วหมายถึงบริเวณที่ประกอบไปด้วยจังหวัดวาร์, โวกลูซ และบุช-ดูว์-โรน รวมทั้งบางส่วนของอาลป์-เดอ-โอต-พรอว็องส์และอาลป์-มารีตีม ซึ่งเป็นบริเวณทางตะวันออกเฉียงใต้ของประเทศฝรั่งเศสบนฝั่งทะเลเมดิเตอร์เรเนียนติดกับประเทศอิตาลี เดิมพรอว็องส์เป็นจังหวัดโรมันนอกคาบสมุทรอิตาลี
ออสโมซิส
ออสโมซิส () เป็นกระบวนการแพร่โมเลกุลของเหลวหรือน้ำผ่านเยื่อเลือกผ่าน จากบริเวณที่มีความเข้มข้นของน้ำมาก (สารละลายความเข้มข้นต่ำ) ไปยังบริเวณที่มีความเข้มข้นของน้ำน้อย (สารละลายความเข้มข้นสูง) กระจายจนกว่าโมเลกุลของน้ำจะเท่ากัน เป็นกระบวนการทางกายภาพที่ตัวทำละลายจะเคลื่อนที่โดยอาศัยพลังงานความร้อน ผ่านเยื่อเลือกผ่าน (ซึ่งตัวทำละลายจะผ่านเยื่อเลือกผ่านได้ แต่สารละลายจะไม่สามารถผ่านเยื่อเลือกผ่านได้) ออสโมซิสก่อให้เกิดพลังงาน และสามารถสร้างแรงได้
การเคลื่อนที่ของตัวทำละลายจะเคลื่อนที่จากสารละลายความเข้มข้นต่ำกว่า ไปยังสารละลายที่มีความเข้มข้นสูงกว่า เพื่อเป็นการลดความต่างของความเข้มข้นของสาร แรงดันออสโมซิส หมายถึง แรงดันที่ใช้สำหรับการคงดุลยภาพ โดยที่ไม่มีการเคลื่อนที่ของตัวทำละลายอีกต่อไป
ออสโมซิสเป็นกระบวนการสำคัญสำหรับระบบชีววิทยา โดยเยื่อหุ้มเซลล์ของสิ่งมีชีวิตส่วนใหญ่จะมีคุณสมบัติเป็นเยื่อเลือกผ่าน โดยทั่วไปแล้ว เยื่อหุ้มเซลล์จะไม่ยอมให้สารละลายอินทรีย์ที่มีโมเลกุลขนาดใหญ่ (เช่น พอลิแซ็กคาไรด์) ผ่านเข้าออกได้ ขณะที่น้ำ อากาศ และสารละลายที่ไม่มีประจุไฟฟ้าสามารถผ่านเข้าออกได้ ความสามารถในการผ่านเข้าออกเยื่อหุ้มเซลล์ของสารอาจขึ้นอยู่กับคุณสมบัติในการละลาย ประจุไฟฟ้า หรือคุณสมบัติทางเคมี และขนาดของสารละลายนั้น กระบวนการออสโมซิสเป็นกระบวนการพื้นฐานในการนำน้ำผ่านเข้าออกเยื่อหุ้มเซลล์ แรงดันเทอร์เกอร์ของเซลล์จะถูกควบคุมโดยออสโมซิส ตัวอย่างออสโมซิส เช่น การออสโมซิสของน้ำเข้าไปในเซลล์พืชทำให้ผิวของพืชเต่ง การออสโมซิสของสีนำเข้าไปในผิวกระดาษ ทำให้ผิวกระดาษเปลี่ยนสี
เดอะเลิฟยูเซฟ
"เดอะเลิฟยูเซฟ" () เป็นซิงเกิ้ลอันดับ 1 ในปี 1970 โดยศิลปินเดอะแจ็กสันไฟฟ์ กับสังกัดโมทาวน์ ขึ้นอันดับ 1 บนชาร์ตโซลนาน 6 สัปดาห์และอันดับ 1 บนบิลบอร์ดฮอต 100 นาน 2 สัปดาห์ตั้งแต่ 24 มิถุนายน ถึง 4 กรกฎาคม ค.ศ. 1970 แทนที่เพลง "The Long and Winding Road" ของวงเดอะบีทเทิลส์ และถูกแทนที่อันดับ 1 โดยเพลง "Mama Told Me (Not To Come)" โดยวงทรีด็อกไนต์ ถือเป็นซิงเกิ้ลอันดับ 1 ของแจ็กสันไฟฟ์เพลงที่ 3 จาก 4 เพลงที่อันดับ 1 ติดต่อกัน (เพลงอื่นคือ "I Want You Back" "ABC" และ "I'll Be There")
เช่นเดียวกับเพลงดังเพลงอื่นของเดอะแจ็กสันไฟฟ์ "เดอะเลิฟยูเซฟ" เขียนและโปรดิวซ์โดยเดอะคอร์โปเรชัน ทีมแต่งเพลงโมทาวน์ของเบอร์รี กอร์ดี, เฟรดดี เพอร์เรน, อัลฟอนโซ มิเซลล์ และดี๊ก ริชาร์ดส บันทึกเสียงในลอสแอนเจลิส รัฐแคลิฟอร์เนีย
"เดอะเลิฟยูเซฟ" เป็นซิงเกิ้ลที่ 2 จากอัลบั้ม "ABC" ของแจ็กสันไฟฟ์
ยานพาหนะพลังไฮโดรเจน
ยานพาหนะพลังไฮโดรเจน () เป็นยานพาหนะที่ใช้พลังงานจากธาตุไฮโดรเจนเป็นเชื้อเพลิง คำนี้อาจหมายถึง ยานพาหนะส่วนตัว อย่างเช่น รถยนต์ หรือยานพาหนะประเภทอื่นที่ใช้ไฮโดรเจนเป็นเชื้อเพลิงในทำนองเดียวกัน อย่างเช่น เครื่องบิน แหล่งพลังงานของยานพาหนะดังกล่าวจะเปลี่ยนพลังงานเคมีของธาตุไฮโดรเจนเป็นพลังงานกลได้โดยผ่านกระบวนการเผาไหม้ หรือผ่านกระบวนการแปลงปฏิกิริยาไฟฟ้าเคมีของเซลล์กำเนิดไฟฟ้า
ไฮโดรเจนเป็นหนึ่งในสองธาตุที่ประกอบกันขึ้นเป็นน้ำ ไฮโดรเจนไม่ใช่แหล่งพลังงานด้วยตัวของมันเอง แต่เป็นตัวนำพลังงาน เนื่องจากมันต้องการพลังงานจำนวนมากในการแตกตัวออกมาจากน้ำ ธาตุไฮโดรเจนเป็นแหล่งพลังงานในเซลล์กำเนิดไฟฟ้าและแบตเตอรี บริษัทจำนวนมากกำลังพัฒนาเทคโนโลยีที่จะสามารถใช้ประโยชน์จากพลังงานไฮโดรเจนอย่างมีประสิทธิภาพมากยิ่งขึ้น
คาร์เมน: อะฮิปโฮเปรา
คาร์เมน: อะฮิปโฮเปรา () คือ ภาพยนตร์ที่ออกฉายในโทรทัศน์ ในปี 2001 ผลิตโดยเอ็มทีวี และกำกับโดยโรเบิร์ท ทาวเซนต์ มีนักแสดงคือ บียอนเซ่ โนวส์, Mos Def, Rah Digga, Wyclef Jean, Mekhi Phifer, Da Brat, Joy Bryant, Jermaine Dupri และ Lil' Bow Wow โดยยึดลักษณะภาพยนตร์จากละครโอเปร่าของGeorges Bizetเรื่อง "Carmen" ภาพยนตร์เรื่องนี้ได้ถ่ายทำใน ฟิลาเดลเฟีย และ ลอสแอนเจลิส
หม่อมเจ้าพงษ์พิศมัย เกษมสันต์
หม่อมเจ้าพงษ์พิศมัย เกษมสันต์ (13 มีนาคม พ.ศ. 2442 - 23 พฤศจิกายน พ.ศ. 2551) เป็นพระธิดาในพระเจ้าบรมวงศ์เธอ พระองค์เจ้าเกษมสันต์โสภาคย์ กรมหลวงพรหมวรานุรักษ์ ลำดับที่ 42 ในพระเชษฐาและพระเชษฐภคินีร่วมพระบิดารวมทั้งสิ้น 71 องค์ และเป็นลำดับที่สองในหม่อมราชวงศ์ละม้าย สุริยกุล มีพระเชษฐาร่วมพระมารดา คือ หม่อมเจ้านิวัทธวงศ์ เกษมสันต์ (พ.ศ. 2438 - พ.ศ. 2507)
หม่อมเจ้าพงษ์พิศมัย มีพระสวามีคือ หม่อมเจ้าเกียรติประวัติ เกษมสันต์ (พ.ศ. 2438 - พ.ศ. 2503) พระเชษฐาต่างพระมารดา ที่ประสูติจากหม่อมเจียม เกษมสันต์ ณ อยุธยา (คชเสนี)
หม่อมเจ้าพงษ์พิศมัย เกษมสันต์ สิ้นชีพิตักษัย เมื่อวันที่ 23 พฤศจิกายน พ.ศ. 2551 ณ โรงพยาบาลรามาธิบดี ด้วยพระชันษา 109 ปี นับว่าเป็นพระอนุวงศ์ที่มีพระชนม์ยาวนานมากที่สุด และพระราชทานเพลิงเมือวันที่ 7 มีนาคม พ.ศ. 2552
ซิมพลีย์ เบิร์ด
ซิมพลีย์ เบิร์ด () เป็นสตูดิโออัลบั้มที่ 15 ของธงไชย แมคอินไตย์ ซูเปอร์สตาร์ชาวไทย อัลบั้มออกวางขายเมื่อวันที่ 26 พฤศจิกายน พ.ศ. 2550 โดยค่ายจีเอ็มเอ็ม แกรมมี่
สำหรับเพลงในอัลบั้มส่วนใหญ่เป็นเพลงสบายๆ มีเพียงบางเพลงเท่านั้นที่เป็นเพลงที่จังหวะที่เร็ว โดยในอัลบั้มนี้จะมีแนวเพลงที่หลากหลาย ได้แก่ อาร์แอนด์บี, ฮิพฮอพ, ป็อปร็อกและอัลบั้มดังกล่าวถูกจัดให้เป็น 1 ใน 50 อัลบั้มขายดีที่สุดของแกรมมี่ในยุคดิจิตอล 2007-2017
กอตทูบีแดร์
กอตทูบีแดร์ () เป็นผลงานอัลบั้มเดี่ยวชุดแรกของไมเคิล แจ็กสัน วางจำหน่ายภายใต้สังกัดโมทาวน์เมื่อ 24 มกราคม ค.ศ. 1972และได้รับรางวัลอัลบั้ม Gold-certified Album มีเพลงอย่าง "กอตทูบีแดร์" ซึ่งเป็นเพลงที่ออกในฤดูใบไม้ร่วงปี 1971 เป็นซิงเกิ้ลเปิดตัวในฐานะศิลปินเดี่ยว อัลบั้มกอตทูบีแดร์คาดว่าไปได้ประมาณ 900,000 แผ่นในสหรัฐอเมริกา และขายได้มากกว่า 3.2 ล้านแผ่นทั่วโลก อัลบั้มดังกล่าวถูกนำมารีมาสเตอร์และนำมาทำใหม่ในปี 2009 โดยรวมอยู่ในอัลบั้มรวมเพลง "Hello World: The Motown Solo Collection"
เพลงชื่อเดียวกับอัลบั้มนี้และ "Rockin' Robin" ถูกปล่อยในรูปแบบซิงเกิ้ลและถูกนำมาใช้ในการโฆษณา , สองเพลงดังกล่าวประสบความสำเร็จอย่างมากและติดฮอต 100 เป็นอันดับที่ 5 และ 6 ตามลำดับ , ในวันที่ 8 เมษายน 1972 , "I Wanna Be Where You Are" ติดอันดับ 27 ใน America Chart เมื่อวันที่ 24 มิถุนายน ค.ศ. 1972 อัลบั้มดังกล่าวมีผลงานการโคฟเวอร์ของ "บิล วิเทอร์ส ในเพลง "Ain't No Sunshine" , "คาโรล คิง" ในเพลง "You'Ve Got a Friend" และวงดนตรี "เดอะซูพรีมส์ จากเพลง "Love Is Here and Now You're Gone"
อัลบั้มกอตทูบีแดร์ติดอันดับ 14 ในชาร์จอัลบั้มป็อปของอเมริกา และติดลำดับที่ 3 ในชาร์จอัลบั้มอาร์แอนด์บีในอเมริกา เมื่ออัลบั้มดังกล่าวถูกปล่อยออกมา อัลบั้มได้ถูก Certified Gold โดย RIAA และขายได้ 900,000 แผ่นในอเมริกา
นิตรสารโรลลิงสโตนได้ให้ความเห็นเกี่ยวกับอัลบั้มกอตทูบีแดร์ในปี 1972 ไว้ว่า ""กลมกล่อมและแนบเนียน ทุกสัดส่วนช่างดูเหมาะเจาะราวกับผลงานโดยปกติของเดอะแจ็กสันไฟฟ์... เสียงที่ให้สัมผัสชวนหลงใหล ไร้เดียงสาและมีความเป็นมืออาชีพอย่างที่สุด งดงาม ในที่สุดแล้วก็ต่อต้านไม่ได้""
นิวแจ็กสวิง
นิวแจ็กสวิง () หรือ สวิงบีต () เป็นแนวเพลงที่ได้รับความนิยมในช่วงปลายคริสต์ทศวรรษ 1980 ไปจนถึงกลางคริสต์ทศวรรษ 1990 ที่ผสมผสานจังหวะ แซมเพิล และเทคนิคการทำเพลงแบบฮิปฮอปเข้ากับดนตรีเออเบินร่วมสมัยของอาร์แอนด์บี เพลงแนวนิวแจ็กสวิงพัฒนามาจากเพลงอาร์แอนด์บีก่อนหน้าหลายสไตล์ เข้ากับองค์ประกอบทั้งเก่าและใหม่เข้าด้วยกัน ใช้การโซโลหวาน ๆ หรือการร้องกลมกลืนกับจังหวะและจังหวะแบบ "สตรีต" ที่ได้รับอิทธิพลมาจากดนตรีเออเบิน ส่วนดนตรีของนิวแจ็กสวิงจะมาจากฮิปฮอปแบบ "สวิง" ที่สร้างสรรค์โดยดรัมแมชชีน และการใช้แซมเพิล ที่ได้รับความนิยมอย่างมากในยุคทองของฮิปฮอป และสไตล์การร้องแบบอาร์แอนด์บีร่วมสมัย
คำว่า "นิวแจ็กสวิง" เป็นคำที่คิดค้นโดยนักเขียน-ผู้สร้างหนังที่ชื่อ แบร์รี ไมเคิล คูเปอร์ (เขียนบทให้กับภาพยนตร์อย่าง "New Jack City", "Above the Rim" และ "Sugar Hill") ในหนังสือพิมพ์ "The Village Voice" หัวข้อ "Teddy Riley Groove Master: Harlem Gangsters Raise a Genius" ในฉบับวันที่ 18 ตุลาคม ค.ศ. 1988
Merriam-Webster นิยามความหมายของ "นิวแจ็กสวิง" ว่า "ดนตรีป็อปที่โดยมากจะแสดงโดยนักดนตรีผิวดำ นำส่วนผสมของดนตรีแจ๊ส ฟังก์ แร็ปและอาร์แอนด์บี รวมเข้าด้วยกัน" ส่วน "Encyclopædia Britannica" อธิบายว่า "เป็นเพลงไปทางแนวป็อป ริธึมแอนด์บลูส์" แสดงโดยคนบันเทิงที่ดูไมขวยเขิน นักเขียนเพลงและโปรดิวเซอร์เป็นผู้เชี่ยวชาญด้านการตลาด นิวแจ็กสวิงไม่ได้เริ่มต้นในการนำไปสู่การใช้จังหวะแซมเพิล แต่จะสร้างสรรค์จังหวะด้วย SP-1200 และดรัมแมชชีน Roland 808 ที่มีจังหวะยืนพื้นภายใต้เส้นเมโลดี้เบา ๆ และเสียงร้องชัด ๆ Encyclopædia Britannica ยังระบุถึงโปรดิวเซอร์คนสำคัญคือ เบบี้เฟสและเทดดี้ ไรลีย์
แยกเมืองมีน
แยกเมืองมีน หรือ แยกมีนบุรี เป็นสี่แยกจุดตัดระหว่างถนนรามอินทรา (ทางหลวงแผ่นดินหมายเลข 304) ต่อเนื่องถนนสีหบุรานุกิจ ซึ่งเป็นเส้นทางเข้าสู่ชุมชนตลาดมีนบุรี กับถนนเสรีไทยต่อเนื่องถนนสุวินทวงศ์ (ทางหลวงแผ่นดินหมายเลข 304) ในพื้นที่แขวงมีนบุรี เขตมีนบุรี กรุงเทพมหานคร
มีสะพานลอยรถยนต์ข้ามทางแยกเฉพาะทิศทางขาเข้าเมือง เริ่มต้นจากถนนสุวินทวงศ์ ยกระดับถึงบริเวณเหนือทางแยกแล้วแยกออกเป็น 2 ทิศทาง คือทิศทางเข้าสู่ถนนเสรีไทยมุ่งหน้าบางกะปิ และเข้าสู่ถนนรามอินทรามุ่งหน้ารามอินทรา กม.8, วงเวียนอนุสาวรีย์หลักสี่ ส่วนทางแยกด้านล่างเป็นถนนระดับดินที่มีสัญญาณไฟจราจรควบคุม
บริเวณทางแยกแห่งนี้ยังมีการตกแต่งด้วยรูปปั้นปลาทอง ซึ่งเป็นสัญลักษณ์ของเขตมีนบุรี
อโบฟแอนด์บียอนเซ่ - วิดีโอคอลเลกชันแอนด์แดนซ์มิกซ์ส
อโบฟแอนด์บียอนเซ่ - วิดีโอคอลเลคชั่นแอนด์แดนซ์มิกซ์ส () คืออัลบั้มมิกซ์และอัลบั้มวิดีโอของ บียอนเซ่ โนวส์ นักร้องสาวเพลงอาร์แอนด์บีชาวอเมริกัน อัลบั้มนี้ออกจำหน่ายในวันที่ 16 มิถุนายน พ.ศ. 2552 โดย DVD และCD เป็นสินค้าพิเศษของวอล-มาร์ต
แฟนเก่า (ภาพยนตร์)
แฟนเก่า (My Ex) เป็น ภาพยนตร์ไทย แนว โรแมนติก - สยองขวัญ มีกำหนดการเข้าฉายในโรงภาพยนตร์วันที่ 27 สิงหาคม พ.ศ. 2552 กำกับโดย ปิยะพันธุ์ ชูเพ็ชร์ ภาพยนตร์ทำรายได้ 50 ล้านบาท
ราตรีสวัสดิ์ (เพลงฟักกลิ้ง ฮีโร่)
"ราตรีสวัสดิ์" เป็นเพลงของฟักกลิ้งฮีโร่ ที่ได้ ธีร์ ไชยเดช ร่วมร้อง เนื้อหากล่าวถึงทหารที่ทำหน้าที่ในจังหวัดชายแดนภาคใต้เพื่อต่อต้านผู้ก่อความไม่สงบ โดยเล่าเสมือนนิทานเรื่องหนึ่ง นับเป็นซิงเกิลเพลงแรกของฟักกลิ้งฮีโร่ ซึ่งจะเผยแพร่โดยการดาวน์โหลดผ่านอินเทอร์เน็ตและริงโทนเท่านั้น
เพลงนี้ ฟักกลิ้งฮีโร่ได้เขียนเพลงทุกอย่างมาก่อน โดยแต่งเข้าจังหวะกับเพลงของคานเย่ เวสต์ แต่เมื่อแต่งแล้วรู้สึกว่าท่อนฮุคไม่ดี จึงได้แสตมป์ อภิวัชร์ เอื้อถาวรสุข มาช่วยเหลือ
เมื่อมีการเผยแพร่เพลงนี้เป็นครั้งแรก ได้มีการจัดทำมิวสิกวิดีโอของเพลงนี้ลงในเว็บไซต์ยูทูบ โดยเป็นการรวบรวมภาพความรุนแรงในจังหวัดชายแดนภาคใต้ เมื่อเพลงได้รับความนิยมและมีหน่วยงานราชการให้ความสนใจมากขึ้น จึงได้มีการจัดทำมิวสิกวิดีโออย่างเป็นทางการ โดยแมทชิ่ง เอ็นเตอร์เทนเมนท์ กำกับโดย โจอี้ บอย เนื้อหาเกี่ยวกับชีวิตชายคนหนึ่งที่เปลี่ยนแปลงในชั่ววินาทีจากการจับใบดำใบแดง และการแสดงภาพเปรียบเทียบชีวิตในเมืองกับชีวิตในจังหวัดชายแดนภาคใต้ มิวสิกวิดีโอตัวนี้ออกอากาศครั้งแรกในรายการเรื่องเล่าเช้านี้ ทางไทยทีวีสีช่อง 3 เมื่อวันที่ 11 พฤศจิกายน พ.ศ. 2552 เวลาประมาณ 08.05 น.
เพลงนี้ได้รับรางวัลเพลงยอดเยี่ยม ในงานประกาศผลรางวัลคมชัดลึก อวอร์ด ครั้งที่ 7 เมื่อวันที่ 20 มกราคม พ.ศ. 2553 ณ โรงละครอักษรา คิง พาวเวอร์ คอมเพล็กซ์ และได้รับรางวัลเพลงยอดเยี่ยมจากแฮมเบอร์เกอร์อวอร์ดสครั้งที่ 7 และยังได้รับรางวัลซี๊ดอวอร์ดส ครั้งที่ 5 ในสาขาเพลงยอดนิยมสุดซี๊ดประจำปีและรางวัลมิวสิกวิดีโอยอดเยี่ยม
บุตรศรัณย์ ทองชิว
บุตรศรัณย์ ทองชิว หรือ น้ำตาล เดอะสตาร์ 5 (21 กันยายน พ.ศ. 2533) ภูมิลำเนาอยู่ที่ จังหวัดสมุทรสาคร มีชื่อเสียงมาจากการประกวด เดอะสตาร์ ค้นฟ้าคว้าดาวปี 5 โดยก่อนหน้านั้น บุตรศรัณย์มีผลงานภาพยนตร์เรื่อง "เทวดาท่าจะเท่ง" โดยรับบทเป็น อมยิ้ม ปัจจุบัน บุตรศรัณย์จบการศึกษาปริญญาตรีที่ วิทยาลัยดุริยางคศิลป์ มหาวิทยาลัยมหิดล เอก Voice มีบิดาชื่อวิโรจน์ ทองชิว เป็นผู้กำกับภาพยนตร์ชาวไทย
เพลงที่ใช้ในการประกวด มีดังนี้
เนื่องจากบุตรศรัณย์มีคะแนนโหวตน้อยที่สุดในสัปดาห์ที่ 2 ทำให้เธอต้องออกจากการแข่งขัน โดยที่คะแนนสะสมกลางสัปดาห์ของบุตรศรัณย์อยู่อันดับแรก
ไฮอะซินท์
ไฮอะซินท์ () เป็นดอกไม้ตระกูลที่ปลูกจากหัว (bulbous plants) เดิมจัดอยู่ในวงศ์ลิลี (Liliaceae) แต่ในปัจจุบันถือว่าเป็นตระกูลอิสระของตนเอง “Hyacinthaceae” เป็นดอกไม้ที่มาจากทางตะวันออกของทะเลเมดิเตอร์เรเนียนเรื่อยไปทางตะวันออกจนถึงอิหร่านและเติร์กเมนิสถาน